Koje su posledice preeklampsije i eklampsije?\nDa li se prisustvo ove komplikacije može negativno odraziti na zdravlje moje bebe?\nPrimećeno je da se preeklamspija i eklampsija najčešće javljaju kod žena koje prethodno nisu rađale, kao i kod žena koje imaju manje od 20 ili više od 35 godina. Takođe, žene koje su imale višestruke trudnoće, oboljenja bubrega, povišen pritisak pre trudnoće, šećernu bolest, povećano nakupljanje plodove vode spadaju u grupu sa povećanim rizikom. Preeklampsija je veoma često prisutna u siromašnim porodicama.\nVeoma ozbiljna posledica preeklampsije i eklampsije je oštećenje mozga majke zbog otoka mozga i smanjenog dotoka kiseonika. Takođe, može doći do otkazivanja rada bubrega, prskanja jetre i „odlubljenja“ posteljice, izraženog povećanja telesne mase (kilogram ili više nedeljno)... Najveći problem predstavlja prelazak tečnosti iz krvnih sudova u tkiva (što objašnjava pojavu edema).\nNažalost, ali moramo priznati da preeklampsija i eklampsija direktno utiču na zdravlje vaše bebe: prevremeno rađanje bebe male telesne mase, oštećenje organa bebe, povećana mogućnost komplikacija za vreme porođaja i u prvim mesecima života...


"Eko Wood" izvozi pelet u Italiju - U Petrovcu na Mlavi otvorena nova fabrika\nU Petrovcu na Mlavi je krajem oktobra otvorena fabrika peleta "Eko Wood", prenosi portal eBranicevo.com. Tokom 2012. godine kompletno je adaptirana fabrika nameštaja "Javor" Petrovac koja je bila u stečaju i priligođena za potrebe tehnologije proizvodnje peleta. U aprilu 2013. godine stigle su mašine na 37 šlepera koje su tokom leta namontirane i probna proizvodnja je krenula tokom septembra.\nDirektor firme "Eko Wood" Željko Popović je za portal eBranicevo.com izjavio da je osnovna ideja za ulaganje u projekat Petrovac i proizvodnju peleta u Srbiji rastuća potražnja za peletima u zemljama Evropske unije, posebno u Italiji koja već uvozi veću količinu peleta sa prostora zapadnog Balkana i Srbije.\nTako da je i za "Eko Wood" zbog blizine tržište Italije najinteresantnije, jer Italija godišnje manjka za 400.000 tona peleta. Takođe je značajno da pelet ima povoljnu i stabilnu prodajnu cenu.\nNovoizgrađena proizvonja peleta ima instalisan kapacitet do 5 tona na sat, odnosno 43.200 tona godišnje, uz planirano korišćenje kapaciteta od 90% i neprekidan rad u tri smene. Zapošljava 25 radnika.\nTakođe je posredno angažovano preko 100 radnika iz oblasti šumarstva, transporta, servisa, trgovine i usluga koji svakodnevno rade i pružaju usluge.\n"Telekom Srbije" isplaćuje 7,6 milijardi dinara akcionarima na ime privremene dividende\nNadzorni odbor "Telekoma Srbija" sazvao je za 18. decembar vanrednu skupštinu akcionara gde će glavna tačka dnevnog reda biti usvajanje odluke o isplati privremene dividende (međudividende) iz tekuće dobiti. Predlogom odluke akcionarima će se raspodeliti bruto iznos dividende od 7,57 milijardi dinara odnosno 9,46 dinara po akciji.\nGrađani su po zakonu o pravu na besplatne akcije dobili 31 akciju "Telekoma" te će im putem dividende, ukoliko odluka bude usvojena, pripasti bruto iznos od 293,4 dinara odnosno neto iznos od 249,4 dinara. Pravo učešća u radu skupštine imaće akcionari ili punomoćnici koji raspolažu sa najmanje 0,1% od ukupnog broja akcija odnosno najmanje 1 milion akcija.\nNajveći akcionar "Telekoma" je Republika Srbija sa 58,1% akcija, 20% akcija je u rukama same kompanije (sopstvene akcije), dok se preostalih 21,9% nalazi u rukama sadašnjih i bivših zaposlenih te građana Srbije.\nRadnici fabrike "Nissal" ponovo u pogonima\nŠvajcarska kompanija "Newmet AG" je novi većinski vlasnik industrije aluminijuma "Nissal" u Nišu.\nSvih 350 radnika kojima je uplaćena jedna od devet neisplaćenih zarada, posle skoro mesec dana, vratilo se na posao.\nObezbeđeno je 700 tona sirovine mesečno, a proizvodnja se normalizuje.\nSrbija dobila 273,8 mil EUR kredita za obnovu puteva\nSrbija je danas dobila ukupno 273,8 mil EUR kredita od međunarodnih banaka za obnovu i povećanje bezbednosti puteva, saopštili su kreditori.\nKako se navodi u saopštenju, Evropska banka za obnovu i razvoj (EBRD), Evropska investiciona banka (EIB) i Svetska banka potpisale su ugovore o tri kredita sa Ministarstvom finansija Srbije.\nProjekat će obuhvatiti obnovu oko 1.100 kilometara puteva u Srbiji u narednih pet godina i realizovaće ga Javno preduzeće "Putevi Srbije".\nUkupna vrednost projekta je 390 mil EUR, od čega će 367 mil EUR biti iskorišćeno za redovne radove na obnovi puteva, a 23 mil EUR za projektovanje, jačanje institucija i tehničku pomoć.\nEBRD i EIB su dale kredite od po 100 mil EUR, a Svetska banka 73,8 mil EUR, a Vlada Srbije će obezbediti 116,2 mil EUR.


Rezultati pretrage za: Bljerim Velja\nDirektor Kancelarije za Kosovo i Metohiju Petar Petković oštro je danas reagovao na navode Bljerima Velje, šefa kabineta predsednice privremenih prištinskih institucija o tome da je u poslednja 24 sata predsednik Srbije Aleksandar Vučić dao niz kontradiktornih izjava.\nPetković: Oni koji podrivaju mir ne mogu nam držati lekcije\nDirektor Kancelarije za Kosovo i Metohiju Petar Petković poručio je šefu kabineta Vjose Osmani, Bljerimu Velji da Beograd neće dijalogu učiti "oni koji na goloruki narod idu dugim cevima i oklopnim vozilima".\nPetković: Priština da prestane da uskraćuje ljudima pravo na dom\nDirektor Kancelarije za KiM Petar Petković kaže da vlasti Srbije svakodnevno i na svakom koraku pokazuju altruizam i solidarnost, te poručuje političarima u Prištini da su oni "poslednji koji mogu da nam drže lekcije na tu temu".\nĐurić odgovorio Bljerimu Velji: Nema ništa loše u mahanju zastavom, i vi radite isto\nAmbasador Srbije u SAD Marko Đurić reagovao je na objavu šefa kabineta predsednice Vjose Osmani Bljerima Velje.\nVelja reagovao na poziv Selakovića Srbima\nBljerim Velja, šef kabineta predsednice Kosova Vjose Osmani, reagovao je danas na poziv ministra spoljnih poslova Srbije Nikole Selakovića da Srbi iz svih krajeva gde žive 15. septembra, na Dan srpskog jedinstva, slobode i nacionalne zastave, istaknu srpsku trobojku.


Do toga je došlo uoči prve sesije otkako su kineski regulatori naredili da se aplikacije te kompanije ukloni iz app prodavnica na mobilnim uređanjima.\nPad Didija je usledio samo nekoliko dana nakon njenog 4,4 milijarde dolara vrednog listiranja na Njujorškoj berzi.\nKineska uprava za sajber prostor (CAC) je u nedelju naložila uklanjanje aplikacije ove kompanije za deljenje vožnje iz app prodavnica na smartfonima u Kini, nakon zvanične istrage o Didijevom upravljanju podacima kupaca.\nKompanija je tako za samo par sati izgubila skoro 19 milijardi dolara tržišne vrednosti. Njena vrednost je u petak bila procenjena na 75 milijardi dolara.\nAkcije Didija su na IPO-u na Vol Stritu prodate po ceni od 14 dolara po komadu, čime je postala druga najvrednija listirana kineska kompanije u Sjedinjenim Državama, iza Alibabe koji je 2014. godine prikupio na IPO-u u Njujorku 25 milijardi dolara.


Supermoćni: Pristupačnost kroz sedmu umetnost i radionice za decu - Novi Sad - Evropska prestonica kulture\nObjavljeno 25/11/2019 u kategoriji: Vesti\nProgram „Supermoćni“, koji promoviše inkluziju, otvorenost i jednake šanse u kreiranju i konzumiranju kulturnih sadržaja za svakog, počeo je juče u tri kulturna prostora. Za danas, 25. novembar zakazana je projekcija domaćeg filma „Zlogonje“ u 18 sati u kulturnoj stanici Eđšeg (Antona Čehova 4). Nakon projekcije filma biće diskusija sa autorom filma Raškom Miljkovićem.\n„To je film koji govori o raznim temama – osobama sa invaliditetom, vršnjačkim odnosima, problemima mladih, ali na zaista pristupačan način. Film je, iako na srpskom, titlovan, govorni sadržaji prevodiće se na znakovni jezik, što je veoma važno kada govorimo o pristupačnosti na kojoj insistiramo“, kaže potpredsednica Kreativno afirmativne organizacije „Parnas“, Marijana Ramić. Ta organizacija će, pored filma „Zlogonje“ u okviru „Supermoćnih“, organizovati još tri projekcije kratkometražnih filmova sa Međunarodnog filmskog festivala „Uhvati film“ – 28. novembra u Kutku za kulturu na Slanoj bari, 30. novembra u kulturnoj stanici Eđšeg i 3. decembra u kulturnoj stanici Svilara.\n„Parnas“ je jedna od 30 lokalnih organizacija, prevashodno aktivnih udruženja osoba sa invaliditetom, koje je povezao „Novi Sad 2021 – Evropska prestonica kulture“ u okviru programa „Supermoćni“.\n„Fondacija „Novi Sad 2021“ zajedno sa svima nama ovaj program je napravila kako bismo prikazali umetnost i autorstvo osoba sa invaliditetom, kako bismo videli da i osobe sa invaliditetom itekako imaju svoje umetničke potencijale. Takođe, svi mi želimo da osobe sa invaliditetom budu deo aktivne publike, da se poveća njihovo učešće u kulturnim događajima i skrećemo pažnju na pristupačnost kulture u Novom Sadu i pristupačnost uopšte“, rekla je Ramić.\n„Supermoćni“ ove nedelje obuhvatiće i četiri lutkarske radionice za decu „Lutka kao prijatelj“ u organizaciji udruženja građana „Teatrilo“, 26. i 27. novembra u 11 sati i 28. i 29. novembra u 16 časova. Pored radionica, najmlađi Novosađani imaće prilike da pogledaju i lutkarsku predstavu „Ko se boji senke još“ 28. novembra u 17.30 časova, takođe u KS Eđšeg. Program za decu biće i u KS Svilara, gde će od 25. do 28. novembra od 18 do 22 časa, organizacija „Čepom do osmeha“ realizovati radionice „Puzle i mozaici“, koje kod dece predškolskog i školskog uzrasta podstiču logičko razmišljanje i razvoj grafomotoričkih veština.\nZa sve radionice potrebne su prijave koje se nalaze na sledećem linku.\n„Supermoćni“ deo su programskog luka „Druga Evropa“ koji do 15. decembra predstavlja drugačiju, skrivenu, manjinsku, ali izazivačku i hrabru kulturu i umetnost Novog Sada, iza čega stoji „Novi Sad 2021 – Evropska prestonica kulture“.\nProgram „Supermoćni“ juče je otvorila opera za decu „Pčelica Dana“ kompozitora Petra Jovanovića, a koju je organizovalo udruženje umetnika „Visoko C“ u KS Eđšeg, dok je u Kutku za kulturu na Slanoj bari udruženje građana „Sunce“ – Saveza za cerebralnu i dečiju paralizu održalo radionicu pletenja prstima.\nU KS Svilara program je započet izložbom „Trenutak u hodu i letu” koju čine radovi nastali u okviru likovne kolonije održane u Edukativnom kampu Čenej i objektu škole „Milan Petrović“ na Novom naselju. Interesantan spoj činili su soundbeam orkestar „Dobri ljudi“ i novosadski rege sastav Killo Killo banda, koji su zajedno nastupili, a program prvog dana završen je uz monodramu „Nebeski divan Toše Ačanskog“, koju je izveo Bojan Živanović, član udruženja građana „Vera ljubav nada“ i sekcije tog udruženja „Teatar dobrih vibracija“.\nProgram „Supermoćni“ možete pronaći i na društvenim mrežama: Kulturna stanica Svilara, Kulturna stanica Eđšeg, Kutak za kulturu.


PRIMORSKA PREUZELA TRON ABA LIGE Slavlje tima iz Kopra na premijeri petog kola - Srpskainfo\nKošarkaši Primorske nastavili su sa sjajnim partijama u ABA ligi, u premijernoj utakmici 5. kola, kao gosti savladali su Krku rezultatom 89:71 i na taj način su barem privremeno preuzeli lidersku poziciju na tabeli.\nFOTO: ŽIGA MIKELI/KRKA/ABA LIGA\nPrimorska je nakon 20 minuta igre imala prednost 45:28, i bilo je jasno da će zabilježiti pobjedu u ovom meču. Najefikasniji na utakmici bio je košarkaš Primorske Lens Haris sa 23 poena. U domaćem timu efikasniji od ostalih bio je Marko Jošilo sa 20 poena.\nPrimorska je na vrhu tabele sa devet bodova, odnosno četiri pobjede i jednim porazom, a po osam bodova (četiri pobjede) imaju FMP i Olimpija, a ova dva tima imaju i utakmicu manje. Međutim oba tima imaju izuzetno teška gostovanja, Cedevita Olimpija kod Mornara u Baru, a FMP kod Partizana.\nSport ABA ligaKrkaPrimorska\nABA LIGA Računi Primorske u blokadi, neizvjestan nastavak takmičenja\nNOVA SENZACIJA U ABA LIGI Primorska slavila protiv Budućnosti u Morači\nPAO REKORD Košarkaš Primorske imao najviše ASISTENCIJA na jednoj utakmici ABA lige IKADA (VIDEO)\nCEDEVITA OLIMPIJA POTOPILA PRIMORSKU Meč riješen u prvih deset minuta


Skoro 66 odsto građana podržava pristupanje Crne Gore EU\n67,4 odsto ispitanika ima pozitivno mišljenje o EU, što je najviše od 2013. godine, a trećina ispitanika smatra da će država postati članica Unije do 2025. godine\n955 pregleda\t7 komentar(a)\nKomar, Orav i Drljević na predstavljanju rezultata istraživanja, Foto: EU Info Centar\n18.12.2018. 12:52h Ažurirano: 22.02.2019. 18:13h\n"65,6 odsto svih ispitanika bi na referendumu podržalo članstvo Crne Gore u EU. Ukoliko u obzir uzmemo samo one ispitanike koji tvrde da bi izašli na referendum, udio raste na 86 odsto", kazala je Komar.\n"82,4 odsto građana posjeduje informacije o procesu pristupanja EU. Relativna većina 37,8 tvrdi da ih interesuju informacije o EU ali samo one koje se tiču njih lično", kazala je Komar.\nKako je kazala, građani percipiraju EU kao najvećeg donatora u Crnoj Gori i ovaj stav dijeli 50,2 ispitanika.\n"Dodatno, skoro polovina ispitanika vjeruje da je EU entitet sa kojim bi Crna Gora trabala da ima najčvršće veze u budućnosti", rekla je Komar.\nŠef Delegacije Evropske unije u Crnoj Gori Aivo Orav, rekao je da je podrška EU u porastu i da iznosi skoro 70 odsto.\n"Ona povezuje različite grupacije u Crnoj Gori. Društvo je polarizovano a integracije spajaju društvo. Ovo je zanimljivo za sve relevantne subjekte u državi i poruka da je važno da se društvo približi EU jer ih to ujedinjuje", kazao je Orav.\n"Građani Crne Gore su prepoznali da je EU članstvo veoma snažan alat za promovisanje snažnih i nezavisnih institucija, kredibilnu vladavinu prava i reforme i konkurentnu ekonomiju", smatra Orav.\n"EU je u Crnu Goru uložila 35 miliona eura godišnje u različitim segmentima društva", ukazao je Orav.\nSmatra da je dobro što dvije trećine mladih imaju dobro mišljenje EU, "jer oni su budući građani EU".\n"Pozitivan stav o EU ima 67,4 odsto građana i ohrabrujuća je činjenica da mladi vjeruju u proces, a da pristupanje Crne Gore EU lično podržava 65,9 odsto građana. Dakle, nasuprot trendovima pada podrške što je zemlja bliža EU, koji su zabilježeni u ranijim proširenjima, mi još, na izmaku šeste godine pregovora, imamo stabilnu, dvotrećinsku podršku članstvu", kazao je Drljević.\n"To je živi sistem koji se suočava sa različitim izazovima ali vjerujem da će naći rješenje", kazao je Drljević.\n"Ovoliki stepen podrške je veoma snažan motivacioni faktor za dalji rad jer pokazuje da su sve aktivnosti koje smo realizovali na informisanju javnosti o integracijskom procesu imale dobar odjek i dale rezultate koje su građani prepoznali", kazao je Drljević.\nPrema njegovim riječima, činjenica da građani percipiraju pozitivne efekte prisustva i finansijske podrške EU pokazuje da je odrađen dobar posao na promovisanju programa EU i pretpristupne podrške, ali i sprovođenja reformi u različitim sferama.\n"Podatak da je oko 82 odsto građana u različitoj mjeri informisano o pristupanju naše države EU, nas raduje, ali i podstiče da stremimo boljim rezultatima na ovom polju i omogućimo da svaki građanin ima informaciju o EU na osnovu koje će temeljiti svoj stav", poručio je Drljević.\nOn je istakao da je istraživanje važna ocjena njihovog rada na polju informisanja o svemu onome što rade u pristupanju EU.\n"Nalaze iz istraživanja svakako ćemo koristiti u definisanju smjernica kako dalje raditi kad je u pitanju informisanje i uključivanje građana u proces evropske integracije", zaključio je Drljević.\nAleksandar DrljevićAivo OravOlivera KomarCrna Gora i EU


Predstavnički dom američkog Kongresa glasao je juče da se rezolucija o opozivu Donalda Trampa prosledi Senatu, čime su stvoreni uslovi da predsedniku SAD počne suđenje u gornjem domu Kongresa.\nDonji dom je odobrio i imenovanje sedmoro predstavnika u Kongresu koji će na suđenju predsedniku biti "menadžeri", odnosno zastupati Predstavnički dom, preneo je Glas Amerike.\nPortparolka Bele kuće Stefani Grišam je, povodom imenovanja "menadžera", navela u saopštenju da "njihovo imenovanje ne menja apsolutno ništa", prenosi Rojters.\n- Predsednik Tramp nije uradio ništa loše. Očekuje da će u Senatu biti poštovana sva njegova prava koja su mu ukinuli predsedavajuća Pelosi i demokrate u Predstavničkom domu i očekuje da bude oslobođen - izjavila je Grišam.\nPosle usvajanja rezolucije u Predstavničkom domu, proces opoziva predsednika, takozvano "suđenje", nastavlja se u Senatu.\nČlanovi donjeg doma su "tužioci", Bela kuća ima svoje pravne zastupnike, senatori su porotnici, a procesom predsedava predsedavajući Vrhovnog suda Džon Roberts.\nRezolucija o opozivu predsednika SAD\nMekonel, koji je obećao da će se koordinisati sa Belom kućom, ocenio je da je slučaj demokrata "slab" i da nije zadatak Senata da ponovo otvara istragu.\n- Ako je postojeći slučaj snažan, nema potrebe da sudija i porota ponovo otvaraju istragu. Ako je postojeći slučaj slab, demokrate u Predstavničkom domu nije trebalo da opozovu predsednika - naveo je on.\nRezolucija stiže u Senat


NAVALJNI U NOSILIMA POSLE TROVANJA: Opozicionar na respiratoru zbog čaja, na lečenje ga prebacuju u Hanover ili Stazbur? (FOTO) | Novosti.rs\nInformaciju o trovanju Navaljnog je saopštila portparolka Fonda za borbu protiv korupcije, kojim on rukovodi, i gde se tvrdi da su pokušali da ga otruju i pre godinu dana dok je bio u pritvoru.\nPolicija u Tomsku proverava je li Navaljni otrovan na aerodromu u tom sibirskom gradu. Jedan putnik iz aviona objavio je snimak na kom se čuju jecaji Navaljnog, pa je posada odlučila da se spusti u Omsk.\nLekari ne žure sa dijagnozom, jer analize nisu gotove. Šef bolnice u Omsku Aleksandar Murahovski je rekao da je stanje Navaljnog teško, pa je na intenzivnoj nezi. Navaljnog, koji je bio u komi, priključili su na respirator.\nMINISTARSTVO: Stanje Navaljnog stabilno, ali teško\n20. 08. 2020. u 23:59\nPortparolka Navaljnog tvrdi da mu je najverovatnije otrov sipan u čaj koji je pio. Lekari kažu da je moguće da je otrovan nekim preparatom koji izaziva halucinacije. Pretpostavlja se da bi to mogao biti "oksibutirat natrijuma", jaki psihodisleptik. Kad se rastvori u tečnosti on nema boju, ni miris. LJudi koji su bili sa Navaljnim tvrde da je popio neki energetik.\nLekari iz bolnice u Omsku preko video-veze se konsultuju sa vodećim stručnjacima u Moskvi\nVisokotiražni tabloid "Moskovski komsomolac" piše da je u sredu uveče u Tomsku Navaljni sa prijateljima pio samogon, pravljenu votku. Moguće je, piše list, da je u avionu popio tabletu za spavanje koja se ne sme uzimati ako se pije alkohol.\nPutinov portparol Dmitrij Peskov izjavio je da zna da najbolji lekari u Omsku čine sve da bi spasli život Navaljnom. Lekari iz bolnice u Omsku preko video-veze se konsultuju sa vodećim stručnjacima u Moskvi. Što se tiče priče o trovanju Peskov je kazao da se sačeka rezultat analiza.\nLekar Navaljnog Jaroslav Ašihmin je izjavio da bi pacijenta trebalo hitno prebaciti u Moskvu ako je zaista otrovan. Kompetentni stručnjaci rade u Institutu Sklifasovskog u Moskvi, gde mu mogu pružiti najbolju pomoć, a optimalno bi bilo da ga odvezu na kliniku u Hanoveru, ili francuskom Strazburu.\nNAVALJNI je osnovao Fond za borbu protiv korupcije, koji je Ministarstvo pravde Rusije 9. oktobra unelo na spisak nevladinih organizacija koje se smatraju "stranim agentima". Taj fond se bavi političkim aktivnostima, a finansira se iz inostranstva. Prema istrazi, od januara 2016. godine do decembra 2018. su zaposleni u Fondu dobili veliku sumu novca u rubljama i stranoj valuti, a sredstva su stečena na nezakonit način.\nPravnik Aleksej Navaljni (44), sedam godina je na čelu partije Rusija budućnosti, i na izborima za gradonačelnika Moskve 2013. godine dobio je 27,2 odsto glasova, na drugom mestu posle Sergeja Sobjanjina. Hteo je da učestvuje na ruskim predsedničkim izborima 2018. godine, ali mu Centralna izborna komisija nije dozvolila, jer nije do kraja izdržao kaznu.\nBio je zatvorski kažnjavan zbog kriminala u kompaniji "Kirovoles" i "Iv Roše".\nDnevni moskovski list "Vedomosti" 2009. godine ga je proglasio za čoveka godine, 2012. nedeljnik "Tajm" ga je uverstio među 100 najuticajnijih ljudi sveta, a 2017. na spisak 25 najuticajnijih na internetu.\nAleksej Navaljni trovanje Rusija Kremlj Dmitrij Peskov Omsk ruski opozicionar


Predsednik Finske: U svetu "hladnije" nego u Hladnom ratu\nPredsednik Finske: U svetu „hladnije“ nego u Hladnom ratu\nTanjug 20. februara 2022. 17:58\nHELSINKI – Finski predsednik Sauli Niniste ocenio je danas da je situacija u svetu „skoro hladnija“ nego u doba Hladnog rata, pošto su tenzije izmedu Vašingtona i Moskve dostigle tačku ključanja zbog situacije oko Ukrajine.\n„Onda smo imali bar neke sporazume izmedu Sjedinjenih Država i Sovjetskog Saveza, ogranicavanje naoružanja“, rekao je Niniste za CNN i dodao da sada nema nikakvih sporazuma, što situaciju čini mnogo osetljivijom.\nOdgovarajući na pitanje da li misli da će doći do invazije Rusije na Ukrajinu, što Zapad tvrdi, Niniste je rekao da, kada je reč o krizi oko Ukrajine, postoje tri opcije.\nKao prvu je naveo da problemi na istoku Ukrajine budu rešeni na osnovu sporazuma iz Minska, ali je dodao da je ta opcija daleka.\nKao drugu opciju Niniste vidi rat velikih razmera, a kao treću – situaciju kada se ide dva koraka napred, jedan nazad. On smatra da je ta opcija jednako loša kao druga, jer pojačava tenzije, ali da je najbliža.


HomeVestiVučić čestitao Siju Nacionalni dan NR Kine\nPredsednik Republike Srbije Aleksandar Vučić uputio je čestitku predsedniku Narodne Republike Kine Si Đinpingu povodom Nacionalnog dana Narodne Republike Kine. U čestitki se kaže:\n„Poštovani predsedniče i dragi prijatelju,\nPrimite moje iskrene čestitke povodom Nacionalnog dana Narodne Republike Kine, uz najbolje želje za napredak Vaše divne zemlje i blagostanje prijateljskog kineskog naroda, sa kojima nas povezuju strateško partnerstvo i čelično prijateljstvo.\nŽelim da Vam ovom prilikom zahvalim na srdačnom gostoprimstvu, koje ste mi ukazali tokom posete Pekingu, a pre svega na sadržajnom razgovoru, jer je svaki susret sa Vama ne samo potvrda novih dometa u odnosima Srbije i Kine, već i izvanredna prilika da crpim nova saznanja iz impresivnih kineskih razvojnih iskustava.\nU godini u kojoj Kina obeležava značajnu godišnjicu – četrdeset godina od početka reformi i otvaranja prema svetu, izvanredni uspesi koje ste za tako kratko vreme postigli u svim oblastima, svedoče o mudrosti kineskih lidera i požrtvovanosti kineskog naroda. Radujem se svim uspesima prijateljske Kine, uveren da će, uz Vaše snažno liderstvo, biti nastavljeno uspešno sprovođenje reformi i izgradnja socijalizma sa kineskim karakteristikama za novo doba, kao i realizacija postavljenih stogodišnjih ciljeva.\nKina svojim impresivnim razvojem doprinosi razvoju celog sveta. Vaša lična inicijativa „Pojas i put“, jedna je od najznačajnijih u istoriji, jer je od velike koristi svima, a time i Srbiji. Saradnja naših dveju zemalja jača u svim oblastima, ne samo kroz bilateralne odnose, već i u okviru mehanizma saradnje „16+1“, kao dela inicijative „Pojas i put“. Pred nama su brojne mogućnosti, a mostovi, auto-putevi i moderne železnice, između ostalog, postaju vidljivi simboli prijateljstva i saradnje Srbije i Kine.\nVeoma sam ponosan na činjenicu da su, upravo u trenutku kada sam na čelu Srbije, odnosi naših dveju zemalja na najvišem nivou ikada, i što imam priliku da, zajedno sa Vama, ispisujem nove stranice naše zajedničke istorije.\nŽelim da ponovim posebnu zahvalnost na razumevanju Kine za pitanja od suštinskog državnog i nacionalnog interesa za Srbiju. Podrška Kine suverenitetu i teritorijalnom integritetu Srbije, od ključne je važnosti, posebno u svetlu najnovijih pokušaja tzv. Kosova za nelegalno članstvo u međunarodnim organizacijama i institucijama, poput Interpola i Svetske carinske organizacije. U isto vreme, želim da ponovim potpunu i nedvosmislenu podršku Srbije politici „jedne Kine“, koju nastavljamo sa istom odlučnošću.\nSrbija, kao zemlja koja ljubomorno čuva svoju nezavisnost i slobodarsku tradiciju i veruje u ideale istinske ravnopravnosti i solidarnosti, isto tako pruža podršku Kini dok, poštujući međunarodno pravo i načelo jednakosti svih zemalja, bez obzira na njihovu veličinu, gradi pravedniji svetski poredak.\nDozvolite mi da ponovo izrazim veliko zadovoljstvo što ste prihvatili moj poziv da nam učinite čast i posetite Srbiju. U očekivanju našeg skorog susreta u Beogradu, kao i ponovnog viđenja na Forumu „Pojas i put“ sledećeg aprila u Pekingu, primite, ekselencijo, izraze mog dubokog uvažavanja,“ navodi se u čestitki predsednika Vučića.\nATP lista: Đoković treći


Petković: Svaki sastanak započinjemo pitanjem ZSO - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: Svaki sastanak započinjemo pitanjem ZSO\n29. oktobar 2020. Izvor: Tanjug\n"To je neprihvatlјivo jer nije dogovoreno u Briselu. Nama treba ozbilјna institucija, sa izvšnim ovlašćenjima. Reč je o suštini, o kolektivnim pravima Srba", rekao je Petković.\n"Kada će biti naredni sastanak i na kom nivou zavisi od EU, koja vodi dijalog i na kojoj je, kao domaćinu, da pozove dve strane na nastavak razgovora", rekao je Petković.\nOn je dodao da je važno i da se budem prisutni na ekspertskom nivou, da je važno da se razgovara, jer su Beograd i predsednik Aleksandar Vučić opredelјeni da se izbore za vitalne interese Srbije i kroz dijalog rešavaju sva pitanja.\n"Izneli smo naše gledište i pristupe. Svaki put dolazimo sa predlozima kako da pristupimo problemima. Tražimo da se jasno utvrde jasni principi i mehaninzmi za rešavanje pitanja koja opterećuju odnose dugi niz godina", rekao je Petković.\nBolјe da se problemi rešavaju za stolom, nego da se prelivaju na KiM, jer to onda dovodi do nespokojstva i udalјava nas od procesa normalizacije, dodao je Petković.\nKako je rekao, implementacija Briselskog sporazuma je neophodna za nastavak dijaloga i izgradnju poverenja da bi se mogao napraviti korak napred u dalјim razgovorima u Briselu.


Demokrate: Opština Budva oslobođena plaćanja više od 30 miliona eura | Gradski portal\nDemokrate: Opština Budva oslobođena plaćanja više od 30 miliona eura\nAutor Gradski portal 10/06/2021 18:30 Nema komentara\nFoto: Printskrin, TVCG\nVlada Crne Gore i Ministarstvo finansija, a na predlog poslanika Dragana Krapovića, zauzeli su dijametralno suprotni stav prema Opštini Budva u odnosu na prethodnu Vladu DPS-a, saopštio je Opštinski odbor Demokratske Crne Gore Budva.\n“Prihvatanje Amandmana koji je poslanik Krapović podnio na Predlog zakona o budžetu Crne Gore za 2021.godinu, a tiče se člana 13 stav 3 tačka 5 u kojem je tražio da se ista izbriše, Opština Budva je oslobođena da plati, odnosno da se dodatno zaduži u 2021.godini za preko 30 miliona eura”, navode Demokrate Budva, prenosi RTCG.\nSaopšteno je da su u Amandmanu Krapovića jasno navedene činjenice i razlozi za prihvatanje tog Amandmana.\n“Poslanik Krapović je naveo da je u pitanju problematičan projekat u kojem je napravljen veliki broj krivičnih dijela u toku njegove realizacije , kao i izdavanje državne garancije izdate od strane Vlade Crne Gore, kojom je rukovodila Demokratska partija socijalista Crne Gore”, piše u saopštenju.\nDemokrate Budva navode sa su uvjereni da će pobjeda Opštine Budva u navedenim procesima biti značajno pomognuta spremnošću Vlade Crne Gore za podršku toj borbi “i da će tako novac građana Budve i Crne Gore biti vraćen u budžet, a da će svi koji su učestvovali u ovoj velikoj pljački odgovarati za svoje nedjela”.\n“Građani Budve sada mogu jasno da vide kako mi radimo za našu Budvu i kako se borimo da sačuvamo svaki euro građana i Budve i Crne Gore”, zaključuje se u saopštenju.\nProsječan račun za struju u martu 37,52 eura\nAutor Gradski portal 12/04/2021 14:49\nPrivredna komora: Najavljeno povećanje akciza će negativno uticati na privredu\nAutor Gradski portal 27/04/2021 17:50\nU prošloj godini privremeno blokirano tri miliona eura\nAutor Gradski portal 19/04/2021 07:34


Avganistan: Vođa talibana ubijen u napadu američkog drona\nDron (ilustrativna fotografija)\nLider avganistanskih talibana Mula Ahtar Mansur ubijen je u napadu američke bespilotne letelice, rekao je talibanski komandant Mula Abdul Rauf.\nRauf je u nedelju agenciji AP rekao da je Mansur ubijen u petak kasno uveče, u pograničnoj oblasti između Avganistana i Pakistana.\nKancelarija avganistanskog predsednika Ašrafa Ganija potvrdila je da je napad izveden, ali nije mogla da potvrdi da je Mansur ubijen.\nŠef avganistanske vlade Abdulah Abdulah rekao je, međutim, da je Mansur "najverovatnije" mrtav.\nMansur je predvodio talibane nakon što je prošlog leta objavljena smrt osnivača tog pokreta, Mule Muhameda Omara.\nNeimenovani američki zvaničnik izjavio je u subotu uveče da je lider avganistanskih talibana mula Ahtar Mohamad Mansur verovatno ubijen u napadu američke bespilotne letelice. Kako je dodao, Mansur je ubijen zajedno sa još jednim talibanskim borcem u napadu koji je američki predsednik Barak Obama odobrio, prenosi Rojters.\nPentagon je potvrdio da je američka vojska izvela vazdušni napad čija je meta bio vođa avganistanskih talibana mula Ahtar Mohamad Mansur u pakistanskom regionu na granici sa Avganistanom, saopštio je Pentagon.\n"Još uvek procenjujemo rezultate udara i iznećemo više informacija čim ih budemo imali", rekao je portparol Pentagona Piter Kuk, prenosi Rojters.


Vučić: Srbija za zdravstvo daje gotovo petinu budžeta - Ekonomske Vesti\nNemci i korona : Ne kupuju, ne putuju – štede kao nikad dosad\nPrihodi od rada u celom svetu ove godine smanjeni za 3500 milijardi $\nFarmacija Finansije Srbija\n19. feb. 2020 20. feb. 2020 Andrija Matić 0 Comments\nPredsednik Srbija Aleksandar Vučić danas je rekao da Srbija za zdravstvo izdvaja ogroman novac, gotovo petinu budžeta.\n“Na plate u zdravstvu nam ide 950 miliona, a još 1,2 milijarda na lekove i potrošne materijale”, rekao je Vučić prilikom obilaska radova na Klinici za infektivne i tropske bolesti.\nTokom 2016.godine, objavljena je studija o stanju zdravlja u Evropi, koju su uradili OECD i Evropska komisija.\nPrema toj studiji Srbija za zdravstvo izdvaja 10,3% svog BDPa, u čemu privatna izdvajanja za zdravstvo (uključujući i investicije) čine visokih 3,9 procentnih poena.\nTako visok udeo privatnih izdvajanja za zdravstvo ima još samo Bugarska, ali budžetsko finansiranje zdravstva u Bugarskoj je mnogo niže – 4,4%BDPa u Bugarskoj prema 6,4%BDPa u Srbiji(Gradjani Srbije probudite se :Zdravlje plaćate duplo).\nMaja 2018.godine jedan od najprestižnijih medicinskih časopisa u svetu The Lancet objavio je opsežnu studiju o dostupnosti i kvalitetu zdravstvene zaštite. Srbija je sakupila 77 od mogućih 100 bodova i po dostupnosti i kvalitetu zdravstvene zaštite zauzela 50. mesto na svetu.\nNajnižu ocenu Srbija je dobila za kvalitet lečenja leukemije(Trazimo odgovor :Zašto je lečenje leukemije u Srbiji loše?) , samo 28 od mogućih 100 bodova. Dosta nisku ocenu dobila je za rezultate lečenja raka kože (45) i moždanog udara (49).\n← E baš na vreme: Rekonstrukcija Klinike za infektivne bolesti u Beogradu\nNajvitkije žene u Evropi su Moldavke! →


Izvor: B92, 14.Maj.2021, 15:32\nKraljevo -- U zajedničkoj akciji inspektora Poreske policije i Ministarstva unutrašnjih poslova uhapšeno je 12 osoba zbog sumnje da su izvršile više krivičnih dela.\nViše javno tužilaštvo u Kraljevu naložilo je da se ove osobe uhapse zbog krivičnih dela poreske utaje, u ukupnom iznosu više od 28,8 miliona dinara, pranje novca i pribavljanja protivpravne imovinske koristi u iznosu od 11 miliona dinara.\nOdgovorno lice privrednog društva iz Salakovca, Malo Crniće, u vremenskom periodu od januara 2016. godine do decembra 2019. godine uz pomoć fiktivnih računa umanjio je oporezivu dobit i izbegao plaćanje poreza na prihode od samostalne delatnosti u iznosu od 10,6 miliona dinara.\nDanas: Poreska uprava: Uhapšeno 12 osoba zbog utaje poreza i pranja novca\nBlic: VELIKA AKCIJA POLICIJE Uhapšeno 12 osoba zbog poreske utaje, ojadili državu za 28,8 MILIONA!\nRTS: U Kraljevu uhapšeno 12 osoba osumnjičnih za pranje novca i poreske utaje\n01:53: RIALDA ZAVRŠILA U SUZAMA "SVI KAŽU 'JADAN KENAN' Ja sam uvek cr...\n01:49: Novi Audi RS3 na novim slikama\n01:49: Kostur sve puniji: Dva zagarantovana derbija u osmini finala, Hrv...\n01:23: Porsche 911 GTS\n01:23: HAOS U VILI - MILIJANA OSTAVILA GAVRILOVIĆA PRED RAZVOD: Ivanu ...\n01:18: Vremeplov: Pre tri godine Britanci izglasali izlazak iz EU\n01:13: Danas sunčano i veoma toplo\n01:11: IMUNIZACIJA U AMERICI USPEŠNA: 70 odsto građana do 30 godina pr...\n01:11: Krivokapić srpskim vlastima: Ako imaju obraza, zastideće se ono...\n00:58: "Ravnoteža snaga ne obećava NIŠTA DOBRO": Rusija zabrinuta zbo...\n00:55: Krivokapić srpskim vlastima: Ako imaju obraza, zastideće se ono...\n00:53: Adam Leri predvodi Đokovićev PTPA tim\n00:49: Novi Lexus LX u septembru\n00:48: "Talibani zauzeli 50 od 370 okruga": Dramatično upozorenje speci...\n00:48: Potrebno hitno sakupiti 6 milijardi dolara: Više od 40 miliona l...\n00:41: RUSIJA JE UVEK KRIVAC: Poljska hakerske napade povezuje sa RUSKIM...\n00:41: RUSIJA ZABRINUTA ZBOG AVGANISTANA: Jevstignejeva upozorila na ter...\n00:32: Turci hoće na Balkan: Fenerbahče kupuje Vardar\n00:27: Danas sunčano i veoma toplo\n00:27: Serbia opens cluster 1 in negotiations with EU, PM says\n00:26: Ministarstvo pravde SAD blokiralo 30 iranskih veb sajtova\n00:19: Damljanović: Imamo jako dobar priliv novih članova, mnogo bolji...\n00:18: Španski međunarodni filmski festival uvodi rodno neutralne nagr...


Svilanović: EU da podrži BiH odmah posle izbora - Grad Prijepolje\nGrad Prijepolje > Vesti > Politika > Svilanović: EU da podrži BiH odmah posle izbora\nSvilanović: EU da podrži BiH odmah posle izbora\nпетак, 10. октобра, 2014.\nGeneralni sekretar Saveta za regionalnu saradnju Goran Svilanović izrazio je danas očekivanje da će Evropska unija (EU) odmah posle izbora u BiH pružiti jasnu podršku toj zemlji kako bi ona što pre otpočela pregovore.\nIzbori u BiH su pod posebnom pažnjom, ne samo građana već i celokupone međunarodne javnosti, a u ovom trenutku ne očekuju se neka velika iznenađenja, rekao je Svilanović Tanjugu.\n„Mislim da je najvažnije da dan posle izbora EU dođe sa jasnom podrškom i predlogom svima u BiH koji će biti u organima vlasti na različitim nivoima“, rekao je Svilanović koji jeučestvovao na NIN-ovom Regionalnom investicionom samitu u Aranđelovcu.\nTa podrška, objasnio je, trebalo bi da bude poruka o spremnosti EU da ozbiljnije uvuče BiH u pregovarački proces i to pre svega imajući u vidu pitanje funkcionalnosti.\n„Da bi Bosna počela da pregovara, potrebna je odlučnost nove-stare političke elite i nadam se da će se to dogoditi, istakao je Svilanović.\nOn je priznao da mu se ne dopada činjenica da je BiH izvan procesa pridruživanja već duže vreme.\n„Nadam se da će biti pružena šansa novoj vladi koja će biti formirana“, zaključio je Svilanović.


Nemačka i francuska ambasada na Kosovu demantovale postojanje non pejpera | EurActiv Serbia\nRead time : 2 m, 27 s\nNemačka i francuska ambasada na Kosovu demantovale su 27. aprila postojanje nemačko-francuskog non pejpera o dijalogu Beograda i Prištine koji je objavio dnevnik Koha Ditore. Predsednik Srbije rekao je da ga je taj non pejper o Kosovu zabrinuo više nego prethodni, navodno Janšin o prekrajanju granica na Zapadnom Balkanu.\nPrištinski list je objavio navodni neslužbeni diplomatski dokument koji su pripremile Nemačka i Francuska, kao zajedničku inicijativu za nastavak dijaloga i njegovo zaključivanje konačnim sporazumom.\nAutentičnost dokumenta list Koha Ditore nije mogao da potvrdi, ali je u tekstu navedeno da su neki sagovornici iz diplomatskih krugova potvrdili da su tačke pomenute u dokumentu manje-više u skladu sa onim o čemu se razgovara u dijalogu.\nAmbasador na Kosovu Jern Rode napisao je na svom Tviter nalogu da Nemačka pruža punu podršku dijalogu kom posreduje Evropska unija.\n"Takozvani nemačko-francuski non pejper koji je objavila Koha Ditore je lažna vest! Možda postoji dokumet, ali svakako nije nemačko-francuski. Mi pružamo punu podršku dijalogu koji predvodi EU i Miroslav Lajčak, što je ministar (Hajko) Mas ponovio u četvrtak u Prištini", napisao je Rode.\nFrancuska ambasada je takođe na svom Tviter nalogu demantovala navode prištinskog lista.\n"Francuska i Nemačka nisu izvor takozvanog non pejpera objavljenog u Koha Ditore. U potpunosti podržavamo posredovanje Evropske unije i pozdravljamo napore koje je u tom pravcu uložio specijalni predstavnik zadužen za dijalog Beograda i Prištine, Miroslav Lajčak", navodi se u objavi.\nKoha Ditore navodi da bi, prema non pejperu, Srpska pravoslavna crkva trebalo da ima poseban status, dok bi Mitrovica bila zajednička ekonomska zona. Predviđeno je da se primene svi do sada postignuti sporazumi, a da konačni dogovor bude postignut do februara 2022. godine.\nVučić: Non pejper pisao neko mnogo pametan, ima mnogo stvari koje bi se svidele Srbima\nPredsednik Srbije Aleksandar Vučić izjavio je da u takozvanom non pejperu o Kosovu, koji je objavio prištinski dnevnik Koha ditore, ima "mnogo stvari" koje bi se svidele Srbima ali i deo o priznanju Kosova koje je, kako rekao, "užasno za Srbe".\nVučić je posle revakcinacije u selu Pukovac kod Doljevca, ocenio da je non pejper sastavljao "neko mnogo pametan".\n"Vidim da svi demantuju ali više briga mi je zadao ovaj drugi nego prvi non pejper jer je ovaj pisao i smišljao neko mnogo pametan. To je pisao neko ko je fantastično upućen a to je 50-ak ljudi u svetu. Sve ljude poznajem, znate koliko sam puta išao u Brisel da razgovaram o Kosovu i sumnjam na jednu osobu da stoji iza toga. Reč je o jednoj fantastično pametnoj ženi", kazao je Vučić.\nDodao je da će tek analizirati političke motive takvog teksta s obzirom da kako je rekao, dijalog sa predstavnicima Prištine počinje "tek" 11. maja.\n"Nama to niko nije pokazao, videćemo šta se tu poručuje nama a šta drugoj strani. To nije izbačeno tek tako, nisam slučajno rekao kad sam se revakcinisano da sam noćas imao povišen pritisak zbog tih nepostojećih papira", rekao je predsednik Srbije.\nBečki ekonomski institut za Srbiju prognozira privredni rast od 4,9%\nVladavina prava i dijalog sa Prištinom ostaju ključni na putu Srbije u EU\nSrbija beleži najslabiji rezultat na indeksu percepcije korupcije\nStandard: Vlada Srbije koristi provereni recept - za proteste okrivljuje strance


Lavrov se prvi put sastao sa novim američkim ambasadorom - 31.01.2020, Sputnik Srbija\nLavrov se prvi put sastao sa novim američkim ambasadorom\nŠef ruske diplomatije Sergej Lavrov razgovarao je sa novim američkim ambasadorom u Rusiji Džonom Salivanom o stanju i perspektivama razvoja bilateralnih odnosa... 31.01.2020, Sputnik Srbija\nrusija, svet, vesti, džon salivan\n15:10 31.01.2020 (Osveženo: 16:00 31.01.2020)\nŠef ruske diplomatije Sergej Lavrov razgovarao je sa novim američkim ambasadorom u Rusiji Džonom Salivanom o stanju i perspektivama razvoja bilateralnih odnosa zemalja, saopštilo je Ministarstvo inostranih poslova Rusije.\n„Razgovaralo se o stanju i perspektivama razvoja rusko-američkih odnosa, kao i o aktuelnim međunarodnim problemima. Ruski ministar spoljnih poslova se nada da će novi ambasador SAD doprineti normalizaciji i jačanju uzajamnih odnosa naših zemalja u različitim sferama“, navodi se u saopštenju.\nSastanak imao konstruktivan karakter\n„Salivan računa na razvoj dijaloga sa predstavnicima ruske Vlade u procesu zajedničkog rada na jačanju rusko-američkih odnosa“, saopštila je američka diplomatska misija.\nZvaničnici su razgovarali i o situaciji na Bliskom istoku i o pitanjima kontrole naoružanja.\n„Današnji sastanak je imao konstruktivan karakter“, saopštila je američka strana.\nAmerički predsednik Donald Tramp imenovao je 11. aprila 2017. godine Salivana za zamenika državnog sekretara.\nRanije je portparolka Ministarstva spoljnih poslova Rusije Marija Zaharova izjavila je da SAD i Kanada, nakon usvajanja novih antiruskih sankcija, nisu stvorile najbolju podlogu za početak rada njihovih ambasadora, koji su nedavno doputovali u Moskvu.\nSalivan je bio vršilac dužnosti američkog državnog sekretara od 1. do 26. aprila 2018. godine posle ostavke Reksa Tilersona. U julu 2019. godine predvodio je američku delegaciju u pregovorima sa Rusijom o strateškoj bezbednosti, koji su održani u Ženevi.


Godišnjica NATO saveza obilježena u Podgorici\nPodgorica: Obilježena 66. godišnjica NATO saveza\nRSE/Video: Srđan Janković\nŠezdesetšesta godišnjica osnivanja NATO alijanse obilježena je u subotu po prvi put u Crnoj Gori. U organizaciji Atlantskog saveza Crne Gore, a u saradnji sa Vladom, Glavnim gradom i zemljama članicama, u Podgorici je održano više manifestacija, od sadnje drveća do predstavljanja vojne i policijske opreme na glavnom gradskom trgu.\nObilježavanje 66-ogodišnjice osnivanja NATO alijanse u Podgorici započelo je na brdu Gorica gdje su članovi Atlantskog saveza Crne Gore, ministri, izviđači i predstavnici diplomatskog kora zasadili 29 sadnica, koje simbolizuju 28 sadašnjih članica NATO alijanse i jedna za Crnu Goru koja bi tokom ove godine trebalo da dobije poziv.\nOva manifestacija je dio napora crnogorskih državnih institucija čiji je prioritetni spoljnopolitički cilj učlanjenje u sjevernoatlantsku alijansu. Potom je obilježavanje osnivanja NATO saveza nastavljeno na glavnom gradskom trgu gdje su pripadnici policije i vojske predstavljali građanima posljednju riječ vojne tehnike, ali i sredstva i opremu za spašavanje stanovništva od prirodnih nepogoda.\n(RSE/Foto: Savo Prelević)\nTako su građani imali priliku da vide oklopna vozila, naoružanje po NATO standardima, opremu za spašavanje talaca, padobrance, opremu za brdsko planinske jedinice i drugo. Pored toga bili su postavljeni i štandovi zemalja članica NATO saveza.\n"Vlada jedno veliko interesovanje kod svih građana za opremu vojske i policije ali isto tako i na štandovima Atlantskog saveza i ambasada zemalja članica NATO, o tome šta i na koji način su postale članice, šta imaju danas od toga. Uspjeh ovog događaja je taj što smo pokazali da zaista Crna Gora želi i nema nikakvu dilemu po tom pitanju da li želi da postane članica atlantskog saveza ili ne. Sa ovim skupom je to vrlo jasno stavljeno do znanja, ovakvom masovnošću i ovakvim prisustvom svih građana", kaže Savo Kentera, generalni sekretar Atlantskog saveza.\nVesko Garčević, nacionalni koordinator za NATO, je ukazao da se radi o prvoj manifestaciji ove vrste u Crnoj Gori za koju očekuje da postane tradicionalna.\n"Ovo je početak nadam se jedne dobre tradicije gdje bismo na jedan drugačiji način predstavili ono što je NATO, što je sjevernoatlantska alijansa i na koji način se to veže za ono što je i neka naša tradicija. Kao što ste vidjeli ovdje su štandovi policije i vojske Crne Gore. Akcenat je kada je policija u pitanju stavljen na ono što ona može da pomogne građanima kada su u pitanju prirodne nesreće, a slično je i sa vojskom", istakao je Garčević.\nNa glavnom gradskom trgu u jednom trenutku se pojavilo par aktivista koji se protive učlanjenju Crne Gore u NATO alijansu. Oni su nosili transparent "Ne u NATO- Pokret za neutralnost", tokom čitave manifestacije.\nMjere policijskog obezbjeđenja tokom trajanja čitavog događaja bile su velike. Okolne ulice su bile zatvorene za saobraćaj, a policija je najavila da će čitav skup snimati. Generalni sekretar Atlantskog saveza Savo Kentera je ocjenio da, samim prisustvom protivnika učlanjenja u NATO na skupu na kome se obilježava osnivanje alijanse, govori da Crna Gora postaje demokratsko društvo.\n"Vidjeli smo i neke transparente koji su bili za neutralnost. Mi apsolutno njihovo mišljenje pozdravljamo i svako ima pravo na svoje razmišljanje. Čini mi se da ni oni sami nisu svjesni koliko prihvataju te zapadne vrijednosti, samim dolaskom na ovakve skupove i izražavanjem svoje volje. Jer upravo je to ono što demokratija i Zapad dozvoljavaju", zaključio je Savo Kentera.


Tajna dokumenta - Blic Online\nBivši analitičar američke Nacionalne bezbednosne agencije (NSA) Edvard Snouden rekao je danas da će osim američkog podneti zahtev i za rusko državljanstvo.\nOsnivač “Vikiliksa” Džulijan Asanž prebačen je u bolničko krilo zatvora Belmarš u Velikoj Britaniji, što je izazvalo zabrinutost zbog njegovog zdravstvenog stanja uoči saslušanja oko njegove ekstradicije u Sjedinjene Američke Države. Prema poslednjim informacijama, Asanžu je bilo toliko loše da nije mogao ni da se javi putem linka.\nKristin Asanž, majka osnivača Vikiliksa Džulijana Asanža, zamolila je danas britanske vlasti da budu nežni prema njenom sinu, koji je u zatvoru u Londonu. Asanž je juče uhapšen u ambasadi Ekvadora u Londonu, a Asanžova majka rekla je da su njenom sinu bili uskraćeni svež vazduh, mogućnost da vežba i medicinska nega.\n“Vikiliks”, organizacija koji se bavi razotkrivanjem državnih i korporativnih tajni, prešla je i na najtajniju instituciju u svetu – Vatikan. Sajt osnivača Džulijana Asanža objavio je malu kolekciju dokumenata o papi Franji, vodećem kardinalu i srednjovekovnom katoličkom redu vitezova.


Katarina je stradala kada se automobil u kojem je bila zakucao u drvo. Devojka, koja je bila suvozač, ostala je na mestu mrtva, piše Blic.\nKatarina je bila dete srpskih lekara, koji već godinama žive u Masačusetsu, a vest o njenoj tragičnoj smrti na društvenim mrežama podelili su prijatelji porodice.\n- U osamnaestoj godini u saobraćajnoj nesreći život je izgubila Katarina Bošković, kćerka Ognjenke Nadaždin i Svjetlana Boškovića, mojih kolega i prijatelja sa fakulteta u Sarajevu, koji žive ovde u Masačusetsu. Katarina je bila briljantan đak, sportista, budući lekar, koja je na jesen trebala da započne studije na Mekgil univerzitetu u Montrealu, Kanada.\nZa ljude iz Bosne, Ognjenkina majka Mira Nadaždin je bila profesor mikrobiologije na Medicinskom fakultetu, a Svjetlanov tata, Sreten Bošković, profesor hirurgije i šef Klinike za transplantaciju - navedeno je u jednoj objavi na Fejsbuku.\nNesreća u kojoj je Katarina stradala dogodila se 7. maja, samo tri nedelje nakon što je proslavila maturu.\nAmerika saobraćajna nesreća Masačusets Katarina Bošković ćerka srpskih lekara


Tanjug 7. novembra 2019. 12:59\nSARAJEVO – Predsednica Odbora Evropskog parlamenta za stabilizaciju i pridruživanje Srbije Evropskoj uniji Tanja Fajon izjavila je povodom promocije knjige „Tuzlanska kapija – režirana tragedija“ u Beogradu, da za negiranje zločina nema mesta u Evropi.\n„Svaki pozitivan korak za pomirenje na Balkanu jako je važan. Negiranje genocida u Srebrenici, ali i sve što se radi da bi se desile dodatne podele, sukobi, dodatne tenzije, nacionalizam – za to nema mesta u Evropi“, rekla je Fajon za Radiosarajevo.ba.\nOna je dodala da će svi koji žele to da rade morati preuzeti odgovornost za stabilnost u region.\n„Za sve te dodatne tenzije, nacionalizme, sukobe, govor mržnje, za sve to nema mesta u nekoj otvorenoj, progresivnoj i modernoj Evropi“, rekla je Fajon.\nU Domu Vojske Srbije u utorak je promovisana knjiga Ilije Brankovića „Tuzlanska kapija – režirana tragedija“, a mediji u BiH su objavili da je on u knjizi pokušao da ospori drugostepenu presudu Suda BiH kojom je Novak Đukić osuđen na 20 godina robije.


Tema razgovora bila je upoznavanje o radu Predsjedništva Saveza gradova i općina FBiH sa osvrtom na aktuelnu problematiku donošenja zakona viših nivoa vlasti i koordinacije sa lokalnim zajednicama te insistiranje o davanju saglasnosti lokalnih zajednica i SOGF BiH za donošenje zakonskih propisa koje donose viši nivoi vlasti. Razgovarano je i o aktuelnim projektima koje realizuje SOGFBiH, a tiču se uključivanja lokalnih zajednica putem obuka, seminara, edukacije izabranih zvaničnika te posjetama općinama sa dobrom praksom. Zajednički je stav, da viši nivoi vlasti, trebaju puno više da uvažavaju SOGFBiH na čemu će insistirati Predsjedništvo i članice Saveza. Takođe je konstatovano da u narednom periodu treba unaprijediti saradnju sa SOGFBiH o čemu je Predsjedništvo SOGFBiH često donosilo zaključke. Opšti zaključak je da je Općina Jablanica aktivno uključena u rad Saveza i da učestvuje u radu komisija koje su formirane pri Savezu, što će se nastaviti i u narednom periodu.\nOpćinski načelnik Salem Dedić se zahvalio direktoru Saveza na aktivnostima obilaska općina i posjeti Općini Jablanica. Takođe, očekuje u narednom periodu još veću posjetu eksperata iz raznih oblasti koji će pomoći lokalnim zajednicama na unapređenju rada.


Royal Excel Mouscron - Antwerpen: Analiza utakmice | Sportske Kladionice\nHome Sportsko klađenje Prognoze utakmica Royal Excel Mouscron – Antwerpen: Analiza utakmice\nNastavlja se Belgijsko prvenstvo u fudbalu, koje se igra u vrlo napornom ritmu. U poslednjih sedam dana ovo će biti po treća utakmica koju igraju ekipe i sasvim je sigurno da su igrači prilično umorni. Ipak, jedan duel obećava da bi mogao biti izrazito zanimljivi iz nekoliko razloga. To je duel koji će se odigrati na stadionu Le Canonnier, gde će domaća ekipa Royal Excel Mouscrona dočekati jedno od najprijatnijih iznenađenja dosadašnjeg dela prvenstva, ekipu Antwerpena.\nDomaća ekipa se trenutno nalazi na devetoj poziciji sa 17 poena, a na domaćem terenu imaju vrlo solidan učinak od tri pobede, dve nerešene i samo jednog poraza. Na šest utakmica na domaćem terenu dali su osam a primili samo četiri pogotka, što pokazuje da igraju zaista odlično na svom stadionu. Ekipa Royal Excel Mouscron ove sezone u proseku igra utakmice sa 2.46 golova po meču i spadaju u red ekipa koje su manje efikasne.\nAntwerpen je ekipa koja je sastavljena od veterana koji su bili ili još uvek jesu fantastični fudbaleri. Trenutno se ova ekipa nalazi na petoj poziciji na tabeli sa šest pobeda, tri nerešene i tri poraza. Na gostovanjima igraju malo slabije nego na domaćem terenu te ove sezone na pet gostovanja imaju dve pobede, dve nerešene i tri poraza uz gol razliku 11:12, što je malo preko tri gola po meču.\nOba trenera nemaju velikih problema sa sastavom tima pred ovaj meč, te je jedini problem u gostujućoj ekipi, gde je suspendovan Ivo Rodriques.\nOve dve ekipe su igrale do sada samo 8 puta i interesantno je da ni jedna ekipa nema prednost, te da je domaćin pobedio tri puta, dva puta je bilo nerešeno, a Antwerpen je pobedio takođe tri puta.. Što se golova tiče, ove dve ekipe su u prošlosti uglavnom igrale utakmcie sa malo golova, ali imajući u vidu kako igraju ove sezone i koja je kvota, odlučili smo da ne pratimo ovde trendove.\nImajući u vidu napadački fudbal koji gaje obe ekipe, posebno ekipa Antwerpena, mislimo da je prava odluka igrati na ovoj utakmici odigrati Over 2.5 Goals (Da obe ekipe postignu više od dva pogotka zajedno), koja opklada se plaća odličnom 1.85 kvotom u online sportskoj kladionici 1XBet.


Srđan Antić Rođen 17. novembra 1975. godine u Beogradu\nFotografijom se bavi od 2002.godine. Na samom početku, kao saradnik nevladine organizacije "Prijatelji dece Srbije", bavio se dokumentarnom fotografijom. U periodu od 2003. do 2006. radi kao urednik fotografije u listu “Dečja prava”.\nNakon dve godine, u januaru 2004. godine organizuje svoju prvu samostalnu izložbu, pod nazivom “Beograd u mom oku”, u Zavodu za proučavanje kulturnog razvitka u Beogradu. Drugu samostalnu izložbu, pod istim nazivom, organizuje u Vranju, oktobra 2006. godine, u galeriji Narodnog univerziteta.\nTreća samostalna izložba pod nazivom “Atlas Budućnosti”, proistekla iz dokumentarne foto arhive “Prijatelji dece Srbije”, organizovana je u Gimnaziji u Beloj Palanci povodom lokolnog plana akcije i 60. godina “Unicefa".\nU svet digitalne fotografije ulazi 2005. godine kao stalno zaposleni printerista u laboratoriji “Foto Image” (Color foto), gde stiče iskustvo u post - produkciji.\nVenčanom fotografijom bavi se aktivno od 2005. godine.\nVeštinu fotografisanja mladenaca stekao je radeći sa brojnim iskusnim fotografima iz ove oblasti, pri čemu se izdvaja ekipa “Photo Exit”. Od juna 2011. godine osnivač je firme "FotoS".\nSvo ovo iskustvo sa zadovoljstvom primenjuje na venčanjima.\nVenčanje je za njega umetnost…


Nedimović: Novac poljoprivrednicima već na raspolaganju - Domaćinska kuća\nPoljoprivrednici u Srbiji koji konkurišu za pomoć države, odnosno sredstva namenjenih agraru za ublaževanje negativnih efekata pandemije korona virusa, ne moraju da da budu u sistemu PDV-a, dovoljno je samo da su u registru poljoprivrednih gazdinstava, rekao je za “Večernje novosti” ministar poljoprivrede Srbije Branislav Nedimović.\nOn je potvrdio da uslov da moraju biti u sistemu PDV-a ne važi “ni za jednu od poljoprivrednih mera, čak i ako uzmu kredit”.\n“Oni koji se nalaze u Agenciji za privredne registre mogu samo još dodatno da konkurišu i za mere koje su namenjene privrednicima u Srbiji”, rekao je ministar poljoprivrede.\nNovine podsećaju da je svim poljoprivrednicima u Srbiji, koji imaju registrovano poljoprivredno gazdinstvo u aktivnom statusu, na raspolaganju pomoć države u vrednosti od 2,6 milijardi dinara, koju poljoprivrednici mogu da koriste kroz kredite, sa kamatnom stopom od jedan odsto i otplatom na tri godine, ali i kroz direktnu finansijsku pomoć.\nU Ministarstvu poljoprivrede su za “Večernje novosti” rekli da ova jednokratna pomoć nema veze sa subvencijama koje država daje poljoprivrednicima u Srbiji.\ndirektna davanja, krediti, nedimocić, uredba\nPrevPrethodnaPreporuke u cilju sprečavanja trovanja pčela pesticidima\nSledećaBiljana Petrović: Koliko je novca isplaćeno do sadaNext


DijasporaDijaspora u AustrijiSvetosavski bal u Beču u znaku 20.- godišnjeg jubileja\nJubilarni 20. Svetosavski bal u Park-hotelu Schönbrunn ponovo će biti izvanredna prilika za vrhunsku umetnost i zabavu koja se sa velikom pažnjom iščekuje u Beču.\nIako je do bala ostalo još manje od dva meseca, veliki broj gostiju je sebi već rezervisao mesto i naravno datum održavanja bala, 27.januar 2017.\nProgram „Svetosavskog bala u Beču“ je priveden kraju i potvrđen je dolazak vrsnih i poznatih umetnika iz Srbije.\nBal će biti u znaku jubileja – 20. godina od organizovanja prvog Svetosavskog bala u Beču u novije vreme.\nProgram „Svetosavskog bala u Beču“\nProgram, prema najavama, počinje u 20:30 časova, kada će inicijator i jedan od organizatora Svetosavskog bala u Beču, Miodrag Mateović, uz fanfare, sa učesnicima bala i počasnim gostima ući u balsku dvoranu Parkhotela Schönbrunn.\nU umetničkom programu, učestvuju: operska pevačica i prvakinja Beogradske opere Jadranka Jovanović, pevačice Snežana Savić, Jelena Tomašević i Biljana Peković , pevači Ranko Jović i Dušan Svilar – uz pratnju velikog revijalnog orkestra pod upravom maestra Vojkana Borisavljevića.\nProgram bala, na srpskom i nemačkom jeziku, vodiće glumica Anica Dobra i glumac Ivan Bosiljčić.\nU toku narednih dana biće objavljena kompletna lista učesnika i počasnih gostiju, sa kojom će svi prisutni na Svetosavkom balu u Beču, sigurno biti prezadovoljni.\nPo već ustaljenoj tradiciji, bal ce biti otvoren izvođenjem “Srpskog kadrila”, koji je komponovao poznati austrijski kompozitor Johan Štraus mlađi, po nalogu kneza Miloša Obrenovica, koji je u to vreme živeo u Beču.\nPrvi put “Srpski kadril” izveden je 28. januara 1846. godine na srpskom balu u glavnom gradu Austrije i nakon toga, do 1998. godine, kada je Srpski centar “oživeo” Srpski bal, više nije javno izvođen. Danas, širom sveta, upravo ovom kompozicijom započinje skoro svaki Svetosavski bal.\nbal Beč Dijaspora kulturna manifestacija zabava život u beču


Nevena Stamenković Adžemović pomešala alkohol i lekove - Radio Balkanfox\nNevena Stamenković Adžemović pomešala alkohol i lekove\nNevena Stamenković Adžemović u trenutku nervnog rastrojstva bila je pod lekovima\nBivša poslanica i pevačica grupe ”Models” Nevena Adžemović našla se u žiži javnosti nakon što je doživela nervno rastrojstvo, zbog čega je hitno prebačena u bolnicu ”Laza Lazarević.” Kako se navodi Nevena se godinama bori sa depresijom, a navodni razlog je razvod od Srđana Adžemovića i njena nemogućnost da se pomiri sa činjenicom da više nema lagodan život, prenosi Alo.\nNevena Stamenković Adžemović u ponedeljak veče prebačena je u bolnicu ”Laza Lazarević”\nU ponedeljak veče Nevena se posvađala sa majkom i napravila haos u stanu, a onda kako se navodi popila nekoliko tableta za smirenje zalivši ih alkoholom, što je dovelo do nervnog sloma.\n– Godinama se Nevena bori sa jakom depresijom. Nakon razvoda od Srđana ona nije uspela da se izbori sa činjenicom da više ne živi lagodnim načinom života na koji je navikla pored njega. Često je govorila kako se nije ovajdila nakon razvoda, te da alimentacijom koju dobija od bivšeg supruga ne može da pokrije ni osnovne troškove – kaže izvor blizak nekadašnjoj pevačici, i dodaje:\nNevena Stamenković Adžemović u depresiji nakon razvoda\n– Ovo nije prvi put da ona na sve moguće načine želi da se „relaksira“ i zaboravi na sve životne probleme, ipak ovoga puta jaka kombinacija lekova i nedozvoljenih supstanci uticala je na to da se njeno stanje znatno pogorša. Kada je njena majka videla koliko joj je loše, odlučila je da pozove Hitnu pomoć. Kada su lekari ustanovili u kakvom je stanju, Nevena je prebačena u bolnicu „Laza Lazarević“.\nOna se trenutno nalaz pod nadzorom lekara, dobija jaku terapiju i za sad se oseća dobro, a jedino što želi jeste da se čuje sa sinom za kog najviše brine.\nJA SAM NOĆNA MORA KOJA NE PROLAZI Jovana Jeremić u svom stilu odbrusila kolegi koji ju je javno isprozivao!\n25 октобра, 2021, 4:13 pm


Entrepreneur in Residence: Stručnjaci i stručnjakinje iz Silikonske doline u posjeti Bosni i Hercegovini | Fashion.Beauty.Love\nBračni par Eric i Susan Koger, osnivači kompanije ModCloth, zajedno sa Lane Beckerom, osnivačem kompanija Get Satisfaction i Code for America, i Rolandom Osbornom, co-osnivačem start-upa Olark su u posjeti Bosni i Hercegovini u sklopu programa Entrepreuner in Residence Švicarskog Poduzetničkog Programa.\nEric i Susan su osnivači ModCloth, maloprodajne modne platforme i zajedno u pomenutoj kompaniji rade više od 10 godina u Sjedinjenim Američkim Državama. ModCloth je prepoznata kao najbrže rastuća inovativna kompanija u 2013. godini i sama osnivačica Susan je proglašena za najuspješniju poduzetnicu ispod 30 godina. Lane Becker je co-osnivač dvije uspješne kompanije Adaptive Path i Get Satisfaction, i radi kao biznis konsultant u područjima timskog i organizacijskog menadžmenta za mnoge uspješne kompanije. Lane je i osnivač kompanije Code for America, koja pomaže vladi da pruži svoje usluge građnima putem modernih tehnlogija. Roland Osborne je co-osnivač Olarka, perspektivnog start-up iz Y combinator programa, koji predstavlja live chat softver koji poboljšava prodaju i komunikaciju sa korisnicima.\nSvoje iskustvo u domenu marketinga, inovacija i rada u akceleracijskim programima će upravo podijeliti organizacijama Spark Business Park iz Mostara i Networks u Sarajevu.


Stefanović: Nastavlja se politizacija Generalne skupštine - Studio B\nStefanović: Nastavlja se politizacija Generalne skupštine\nStefanović: Nastavlja se politizacija Generalne skupštine Tanjug\nPolitikaPolitika Pocetna 19. 11. 2018. 14:35:18\nPotpredsednik Vlade i ministar unutrašnjih poslova dr Nebojša Stefanović izjavio je danas u Dubaiju da se nastavlja politizacija Generalne skupštine Interpola, ne samo od strane zemalja koje su priznale takozvanu nezavisnost Kosova, već i od Generalnog sekretarijata ove policijske organizacije.\nPotpredsednik Vlade Srbije i ministar unutrašnjih poslova Nebojša Stefanović izjavio je ranije da je sam početak sednice Generalne skupštine obeležilo neprincipijelno ponašanje Generalnog sekretarijata Interpola.\n„I pored protivljenja većeg broja država članica i naravno Republike Srbije da se pitanje prijema takozvanog „Kosova“ uopšte nađe na dnevnom redu, doneta je odluka da ova tačka ostane i da se o njoj glasa“, rekao je Stefanović koji predvodi našu delegaciju u Dubaiju, saopštio je MUP.\nBlic:Provokacije na početku zasedanja Interpola\nPrvi dan zasedanja Generalne skupštine Interpola u Dubaiju obeležio je niz skandala i brojna kršenja procedure u radu ove međunarodne policijske organizacije, kao i provokacije prištinske delegacije na račun predstavnika Ministarstva unutrašnjih poslova Republike Srbije, prenosi „Blic“.\nPrema nezvaničnim saznanjima lista, na zasedanju Generalne skupštine Interpola predstavnici Prištine su sve vreme slikali srpsku delegaciju i dobacivali im, a provokacija je bilo kako u sali, tako i ispred u toku pauze.\nPrema nezvaničnim informacijama tog lista, došlo je i do incidenta, kada je član prištinske delegacije, koji se predstavio kao novinar, nasrnuo na jednog člana tima iz Srbije.\nKako se navodi na sajtu „Blica“, Generalni sekretarijat Interpola postupio je mimo procedure prilikom početka i preuzeo predsedavanje 87. zasedanjem sednice.\nGeneralni sekretar Jirgen Štok je u svom uvodnom obraćanju najviše pažnje posvetio ostavci doskorašnjeg predsednika Interpola Meng Hongveja.\nNaime, umesto da Južnokorejanac Kim Džong Jang vodi sednicu Generalne skupštine, što je bio isključivo njegov zadatak, on je reč predao savetnici za pravna pitanja Amerikanki Meri Rodrigez koja je na svoju ruku tumačila prigovore zemalja, uključujući i prigovore Srbije, koje su iznele primedbe na program rada ovogodišnje Generalne skupštine, prenosi Blic.\nOna je grubo prekršila pravila i procedure Interpola i na sebi svojstven način je vodila sednicu, ne uvažavajući primebde koje jasno ukazuju na kršenje međunarodnog prava, napominje list.\nSkupština Interpola: Stefanović sa šefom kineske delegacije\nPotpredsednik Vlade Republike Srbije i ministar unutrašnjih poslova Nebojša Stefanović razgovarao je danas u Dubaiju sa Dakijem Duanom, šefom kineske delegacije na Generalnoj skupštini Interpola, o predstojećem glasanju za prijem takozvanog „Kosova“ u ovu policijsku organizaciju.\nNa marginama zasedanja Generalne skupštine Interpola u Dubaiju, Stefanović i Duan su razgovarali i o dosadašnjoj saradnji Srbije i Kine, saopštio je MUP.\nOdnosi ministarstava unutrašnjih poslova, kao i celokupna saradnja dve države, ocenjeni su kao odlični što, kako su istakli, potvrđuje neraskidivo prijateljstvo dva naroda.\nStefanović: Borićemo se do kraja da Priština ne uđe u Interpol\nSrbiju u utorak, u Dubaiju, očekuje odsudna bitka u kojoj treba da spreči ulažak lažne države Kosovo u Interpol, kaze ministar unutrašnjih poslova Nebojša Stefanović i ističe da postoje svakodnevni pritisci na brojne male zemlje da glasaju za Prištinu, ali da će se Srbija boriti do poslednjeg trenutka.\n„Albanci na svojoj strani imaju moćne zaštitnike, zapadne sile, pre svega Amerikance, koji svakodnevno pritiskaju i uslovljavaju brojne male zemlje da glasaju za Prištinu. Ali, Srbija ne odustaje i boriće se do poslednjeg trenutka“, poručio je ministar u intervjuu za današnji Informer.\nStefanović je naglasio da je do sada uputio četiri pisma svim članicama Interpola u kojima ih je upoznao sa tri grupe agrumenta – policijske, pravne i političke, a koje, kaže, jasno govore zbog čega Kosovo ne može da bude članica Interpola.\n„U ovoj borbi ogromnu ulogu ima i predsednik Srbije Aleksandar Vučić. On je maksimalno iskoristio svoju poziciju da nam pomogne, svakodnevno je uključen i nije propustio nijednu priliku da sa starnim zvaničnicima razgovara o ovoj temi“, rekao je Stefanović.\nKao najvažnije argumente na našoj strani, ministar je naveo Rezoluciju SB UN 1244, koja jasno govori da je Kosovo deo Srbije i da, samim tim, nije članica UN, niti je posmatrač.\nPravila Interpola, pojašnjava, kažu da morate da budete članica UN ili imati status posmatrača da biste bili članica Interpola.\n„Pošto nisu ni jedno ni drugio, ne mogu biti članica Interpola. Nažalost, u savremenom svetu retko šta koga obavezuje i često vidimo da sila argumenata pada pred silom mnogo podignutih ruku“, rekao je Stefanović.\nNaveo je i da bi članstvo Kosova u toj organizaciji imalo višestruke posledice po čitav svet, te da bi to uticalo da se korumpiraju baze podataka Interpola i da baza optuženih za terorizam dospe u ruke onih koji su bliski terorističkim organizacijama, pa čak i ISIS-u.\nOn je napomenuo da je sa Kosova ogroman broj ljudi otišao da se bori za ISIS, te da je jasno da to nije bilo moguće bez blagonaklnonog odnosa institucija.\n„Argument da bi im članstvo u Interpolu omogućilo borbu protiv kirminala ne pije vodu, jer vam za to ne treba Interpol. To članstvo im je potrebno da bi svojoj javnosti, kao odgovor na rad Specijalnog tužilastva za ratne žločine OVK, mogli da ponude raspisane potrenice za hiljdama Srba, naših vojnika i policajca koji su u vreme protivteorističkih operacija bili na KiM i kojima bi sada montirali razne postupke“, upozorio je ministar.\nUpitan o navodima da Albanci daju milione da bi osigurali članstvo, Stefanović kaže da smo svesni da oni imaju moćne sponzore, ali da lobiranje je jedno, a „keš diplomatija“ sasvim drugo.\n„Ne želim da verujem da bi zemlje koje će da glasaju za prijem Kosova, to uradile, jer bi im neki funkcioner iz Prištine odneo kofer s novcem. Ko nam onda garantuje da pomoću koferčeta neće nekoga da stavi ili skine sa Interpolove liste? Nije dobra poruka da se bilo šta u jednoj policijskoj organizaciji može rešiti kešom. To baca ljagu na čitav sistem. Neka o tome razmisle oni koji su spremni da zarad koferčeta dignu ruku za Kosovo“, rekao je Stefanović.\nPonavlja da se na deo zemalja vrši snažan pritisak da podrže Kosovo.\n„Ambasadori nekih zapadnih zemalja svakodnevno obilaze njihove ambasadore i pritiskaju ih kako da glasaju. Čak uslovljavaju i finansijsku pomoć tim zemljama njihovim glasovima. Ali, nije naše da kukamo, već da se borimo do poslednjeg trenutka. Svaki glas na je važan i može da promeni rezultat. Nema predaje, budite sigurni“, rekao je Stefanović.\nVučić se u Parizu poneo državnički\nPotpredsednik vlade i ministar unutrašnjih poslova Nebojša Stefanović izjavio je da se predsednik Srbije Aleksandar Vučić u Parizu poneo državnički, oćutao zbog interesa Srbije i nije pogazio nacionalno dostojanstvo, već je vodio računa o budućnosti zemlje.\nStefanović je, u intervjuu za Informer, na pitanje da li je predsednik Vučić trebalo oštro da reaguje na skandal u Parizu prošle nedelje, rekao da zna koliko je Vučiću bilo teško u tom trenutku, ali da je „normalno da se predsednik neće ponašati kao impulsivni pubertetlija koga je neko uvredio“.\n„Poneo se državnički i prihvatio na svoja leđa sve što se desilo u Parizu. Oćutao je zbog interesa Srbije, koji su mnogo veći od jednog ovakvog dana. Nije pogazio nacionalno dostojanstvo, već je vodio računa o budućnosti zemlje, o novim pobedama koje ćemo tek izvojevati“, rekao je Stefanović.\nOn je naveo da ćemo predsednika Francuske Emanuela Makrona ugostiti kao pravi domaćini.\nKomentarišući to što se, „dok traje borba u Interpolu, Vučić našao na meti opozicije zbog tog skandala, koja ga napada što nije otkazao Makronovu posetu Beogradu“, Stefanović je naveo da je u vreme vlasti „tih stručnjaka iz opozicije“ Srbija doživljavala najbrutalnija poniženja i poraze.\n„Našu zemju su strani zvaničnici zaobilazili kao da ovde kuga vlada. Dolazili su samo da isporuče spisak zahteva. U vreme Tadića, Ðilasa, Jankoviha, Jeremića i ostalih, nismo smeli ni da pomislimo da obeležavamo naše nacionalne pobede. Nigde nisu smele da se pomenu srpske žrtve“, kazao je Stefanović.\nPrema njegovim rečima, politikom predsednika Vučića, Srbija je konačno poboljšala svoj ugled u svetu.\n„Svetski lideri nas redovno posećuju i mi ćemo i predsednika Makrona ugostiti kao pravi domaćini“, rekao je Stefanović.\nKomentarišući to što će opozicija bojkotovati predstojeće lokalne izbore u Kuli, Doljevcu i Kladovu, a izaći na njih samo u Lučanima, Stefanović, koji je i funkcioner SNS, kaže da je prirodno da opozicija traži izbore, a ne da beži od njih.\n„Kukaju da nisu proporcionalno zastupljeni u parlamentu, da su druga snaga po jačini, da će da pobede svakoga. Pa što to ne dokažu na izborima…Tadić, Janković, Jeremić i Ðilas samo pokušavaju da se vrate u fotelje i dokopaju se pune kase, kako bi je opet očerupali. Misle da u Lučanima mogu da naprave nekakav rezultat, pa da posle tvrde da im je to rejting za celu Srbiju“, rekao je Stefanović, koji je član Predsedništva SNS.\nFudbal: Saša Ilić završio karijeru pobedom u Humskoj\nIzlasnost u Kosovskoj Mitrovici 38,74, u Zubinom Potoku 50,74 odsto\nÐurić: Velika vest, nastavićemo da se borimo\nNadal savladao Ðokovića u finalu Rima\nVesić: Život prođe a ljudi vas pamte po onome što ste uradili\nJača saradnja Kine i Srbije u oblasti bezbednosti\nIzbori na KiM – do 15 sati glasalo 30 odsto birača\nVučić: Da se na sednici Skupštine o KiM građanima kaže istina\nVučić: Srbija mora nastaviti da se takmiči sa samom sobom\nEksplozija autobusa kod piramida u Egiptu , povređeni turisti


Svetski eksperti za talente zasedali u Petnici\nBeta 28. maja 2017. 21:20\nTrodnevni skup svetskih stručnjaka za rad s talentima završen je danas u Istraživačkoj stanici „Petnica“ (ISP) kod Valjeva, saopštila ta ustanova.\nEksperti iz mreže organizacija koje se bave dodatnim naučnim obrazovanjem i izuzetnošću mladih, njih 20, održali su u Petnici svoj godišnji skup. Stručnjaci iz Nemačke, Izraela, Poljske, Češke, Madjarske, Rumunije, Danske, Španije, Italije, Hrvatske i Srbije su razgovarali o unapredjenju načina identifikacije talenata i o savremenim obrazovnim programima za njih.\nMreža organizacija za izuzetnost mladih okuplja organizacije širom sveta, koje se bave talentima, njihovom posebnošću, i prilagođenim obrazovnim programima, uz dodatnu motivaciju. Mreža je registrovana u Nemačkoj, a članice su organizacije sa svih kontinenata.\nIstraživačka stanica „Petnica“ od 1982. godine organizuje obrazovne programe za motivisane i zainteresovane učenike i studente u oblasti astronomije, fizike, elektronike, računarstva, matematike, biologije, ekologije, hemije, geologije, medicine, lingvistike, istorije, psihologije, antropologije, sociologije, arheologije i dizajna. Kroz njene programe je do sada prošlo 50.000 učesnika.


Želim da Vas, i na ovaj način, informišem o stavu Sindikata Univerziteta Crne Gore povodom objavljivanja Nacrta Zakona o budžetu Crne Gore za 2011. godinu. Iz Nacrta se jasno vidi da će Univerzitetu Crne Gore za 2011. godinu biti opredijeljeno znatno manje sredstava nego u ovoj godini. Javnost Crne Gore, o odnosu države prema svom Univerzitetu, upoznao sam Reagovanjem koje možete naći na sajtu. Ukratko: Smatramo da zaposlenima na Univerzitetu država treba da Zakonom o budžetu Crne Gore za 2011. godinu opredijeli sredstva čiji bi iznos garantovao isplatu zarada po kolektivnom ugovoru. Na to imamo pravo kao i ostali korisnici budžeta ili kao kolege iz drugih obrazovnih institucija. Drugo je, po nama, pitanje kako državnim budžetom obezbijediti sredstva za tu namjenu... I nijesu samo zarade u pitanju. Ukupan odnos države prema svom Univerzitetu treba da se mijenja. O tome se godinama ćuti pa je bilo za očekivati da će Univerzitet zapasti u poteškoće normalnog funkcionisanja. To su krupna pitanja oko kojih treba što prije povesti raspravu na najvišem državnom nivou.\nNa sajtu Sindikata Univerziteta, uskoro će biti postavljeni svi zahtjevi, obraćanja, dopisi, saopštenja, zaključci i druge aktivnosti koje je SUCG blagovremeno preduzimao kako bi se zaštitili interesi zaposlenih, posebno u dijelu zarada i stambenih pitanja. Poznato Vam je da sam se na sjednicama Upravnog odbora Univerziteta Crne Gore uvijek zalagao za poštovanje kolektivnog ugovora i tražio da se obračun i isplata zarada vrše u skladu sa kolektivnim ugovorom. Ovom prilikom navešću samo jedan primjer. Upravni odbor UCG, na zahtjev Sindikata, početkom ove godine usvojio je zaključak (broj 07-257 od 26. februara 2010.godine) kojim se precizira da zarde treba obračunavati u skadu sa kolektivnim ugovorom (sa uvećanjem od 6%) a isplaćivati u iznosu koji je dobijen iz budžeta Crne Gore, uz konstataciju o nedostajućim sredstvima. Nadostajuća mjesečna sredstva za isplatu zarada Ministarstvo finansija ne uplaćuje, zbog čega i dalje primamo umanjene zarade. Univerzitet nam je tada, na naš zahtjev, isplatio tri zaostala topla obroka. Takođe, kao predsjednik Sindikata, tužio sam Vladu Crne Gore zbog jednostranog tumačenja kolektivnog ugovora prilikom obračuna iznosa naknada za topli obrok i regres. Svima nama su porez i doprinosi za obavezno socijalno osiguranje obračunati na neto iznos ovih naknada tako da nam se ispaćuje 33% manje novca. Na godišnjem nivou to iznosi oko 150€. Nadamo se da će nadležni sud presuditi u skladu sa odredbama kolektivnog ugovora i zakona.\nSindikat Univerziteta Crne Gore blagovremeno je ukazivao na problem finansiranja Univerziteta. Na naše zahtjeve Ministarstvu finansija (iz februara i septembra ove godine) nijesmo dobili nikakav odgovor. Da podsjetim: tražili smo od ministarstva da organizuje sastanak kojem bi prisustvovali ministar finansija, ministrar prosvjete i nauke, rektor Univerziteta i Sindikat Univerziteta, sa temom izmirivanja obaveza zaposlenima na Univerzitetu u skladu sa Kolektivnim ugovorom. Umjesto pregovaranja oko nepoštovanja važećeg kolektivnog ugovora, mi smo iz medija saznali da nam se sredstva za zarade u 2011. godini dodatno umanjuju za iznos od 664.604,68€ odnosno 5%. Ako nas, kao Sindikat zaposlenih na Univerzitetu Crne Gore ne uvažavaju i ne žele da sa nama pregovaraju, već nam jednostrano nameću rješenja, mi moramo da budemo glasniji, kako bi nas čuli.\nOčekujemo od Vas da nam dostavite konkretne predloge kako da se izborimo da nam se u 2011. godini zarade isplaćuju uvećane za 6% s obzirom na predlog Ministarstva finansija da nedostajuća sredstva Univerzitet treba da obezbijedi povećanjem izdvajanja iz prihoda od školarine fakultetskih jedinica sa dosadašnjih 20% na 30%. (prilog: Budžet UCG). I drugo, ne manje važno, šta treba sindikat da preduzme, nakon propalih pregovora, kako bi se zaposlenima isplatila dugovanja koja, po osnovu Kolektivnog ugovora za Univerzitet Crne Gore, pripadaju zaposlenima (povećanje zarada 3% u 2009. i dodatno povećanje 3% za 2010.). Isto tako očekujemo od Vas da izrazite spremnost da aktivno učestvujete u realizaciji predloženih mjera.\nUniverzitetski odbor Sindikata Univerziteta Crne Gore objediniće Vaše stavove i u najkraćem roku upoznati poslodavca sa njima i našom spremnošću da istrajemo na ostvarivanju prava koja nam pripadaju. Ukoliko nas poslodavac i dalje ne bude uvažavao pozvaćemo Vas da se drugim vidovima sindikalne borbe (koje Vi predložite) borimo za prava iz Kolektivnog ugovora.\nU nadi da ćete, kao aktiva član sindikata, doprinijeti rješavanju svih otvorenih pitanja na relaciji poslodavac – zaposleni, iskreno Vas pozdravljam.


ZABRINJAVAJUĆE - BiH ima najviše umrlih od zagađenja okoline - Top Portal\nNaslovnica Vijesti BiH ZABRINJAVAJUĆE – BiH ima najviše umrlih od zagađenja okoline\nZABRINJAVAJUĆE – BiH ima najviše umrlih od zagađenja okoline\n10. septembra 2020. 7:23\nAgencija za zaštitu okoline Evropske unije (EEA) objavila je juče izvještaj u kojem se navodi da je zagađenje zraka glavna prijetnja za okolinu i zdravlje ljudi u Evropi. U izvještaju, koji se u velikoj mjeri oslanja na podatke Svjetske zdravstvene organizacije (WHO), navedeno je da nije isti stepen zagađenja u svim dijelovima Evrope.\n– Očigledne razlike postoje između zemalja na istoku i onih na zapadu Evrope. Na nacionalnom nivou najviši postotak smrtnih slučajeva koji se mogu pripisati okolini, 27 odsto, ima Bosna i Hercegovina, a najniži, devet odsto, imaju Island i Norveška – navodi se u izvještaju.\n– Zagađenje zraka i zagađenje bukom, učinci klimatskih promjena kao što su toplotni valovi, te izloženost opasnim hemikalijama, uzroci su lošeg zdravlja u Evropi. Prema opsežnoj procjeni stanja zdravlja i okoline koju je objavila Evropska agencija za okolinu, 13 odsto smrtnih slučajeva može se povezati s lošim kvalitetom okoline – kaže se u izvještaju.\nFederalna ministrica okoline i turizma Edita Ðapo, komentarišući izvještaj Evropske agencije za okolinu, kaže da ova studija, nažalost, pokazuje koliko je BiH kao država zanemarila pitanje zaštite i brige o prirodi, životnom prostoru, zaštiti zraka, vode.\n– Koliko mi kao društvo vodimo brigu o zaštiti okoline, dovoljno govori podatak da je novi zakon o zaštiti okoline, koji smo uradili i u njega ugradili evropske direktive, u parlamentarnoj proceduri već četiri godine. S druge strane, vidimo da mnogo EU posvećuje pažnje ovoj problematici. Činjenica je da mi u BiH udišemo zagađen zrak koji izaziva bolesti respiratornih organa, Alchajmerovu bolest, manjak koncentracije, a sve to utiče na produktivnost naše radne snage – govori ministrica Ðapo.\nIstiče da naše termoelektrane moramo prilagođavati modernim tehnologijama, u smislu da rade na ekološki prihvatljiv način, graditi moderne ceste radi bržeg protoka saobraćaja i manjeg zagađivanja zraka, pooštriti ekološke standarde, moramo smanjiti broj malih ložišta na minimum…\nIstraživanjem EEA proučavaju se i veze između trenutne COVID-19 pandemije i faktora iz okoline.\nPrethodni članakTEGELTIJA: POKRENUTI INVESTICIONI CIKLUS\nNaredni članakIzetbegović najavio mogućnost podizanja nove tužbe protiv Srbije


Dom naroda FBiH odobrio upotrebu blokova 4 i 5 - Bolja Tuzla\nDom naroda FBiH odobrio upotrebu blokova 4 i 5\nDom naroda Parlamenta Federacije BiH na današnjoj sjednici je po zahtjevu Vlade Federacije BiH, odnosno JP Elektroprivrede BiH, odobrio daljnju upotrebu blokova četiri i pet u Tuzli i Kaknju, a sve kako bi građanstvo i privreda bili uredno snabdjeveni električnom energijom.\nAnaliza koja je urađena pokazala je da ograničenje cijene električne energije koje je trenutno na snazi korekcijom Zakona o električnoj energiji, onemogućava dovoljnu količinu električne energije za kompletnu privredu i domaćinstva, a što znači da moraju uključiti dodatne mjere, a jedna od njih je da Parlament FBiH da saglasnost za upotrebu dva bloka koja su gotovo van upotrebe, a to su Blok 4 Tuzla i Blok 5 Kakanj.\nNjihovo gašenje je predviđeno do 2023. godine, ali zbog poskupljenja cijena električne energije na svjetskom tržištu, od Parlamenta FBiH se traži produžetak njihovog rada.\n– Parlament nam je osporio povećanje cijena i prema domaćinstvima koja je 3,5 do četiri feninga veća od cijene koštanja. Gubitak po tom osnovu na supstanci je cirka 80 miliona KM. Znamo da je međunarodna zajednica protiv ovoga (stavljanja u pogon blokova 4 i 5), mi u ovim danima kada vidimo da se i atomske elektrane vraćaju u pogon i elektrane po Evropi, moramo prihvatiti ovo da bismo mogli isporučiti svima električnu energiju koji jesu potpisali ugovor i rezerve imati za havarijske situacije – rekao je Muhamed Kozadra iz JP Elektroprivrede BiH.\nDamir Džeba (HDZ) je pitao da li će oni ikada osim električne energije svojim odlukama ikada doći na zelenu granu.\nVibor Handžić (Naša stranka) je konstatirao da u trenutku kada raspravljaju i prevažnoj i delikatoj temi, na sjedici nema nikoga iz Vlade Federacije BiH da brani svoje zahtjeve upućene Parlamentu FBiH.\nPo završetku rasprave delegati su odobrili daljnju upotrebu blokova 4 i 5, najkasnije do 2028. godine.


Belorusija neće biti druga Ukrajina - Dijalog.net\nNaslovna Vesti Svet Belorusija neće biti druga Ukrajina\nBeograd, 28. avgust 2020. – Nešto duže od pola decenije od izbijanja ukrajinske krize koja je ishodovala promenom spoljnopolitičke orijentacije, ali i otcepljenjem više teritorija u južnim i istočnim delovima zemlje, i Belorusija se našla u središtu najozbiljnije političke situacije od raspada SSSR-a.\nAutor teksta je Dr Miloš Petrović, naučni saradnik u Institutu za međunarodnu politiku i privredu.\nPovod za krizu su nedavno održani izbori na kojima je višedecenijski predsednik Aleksandar Lukašenko osvojio (ne)verovatnih 80% glasova izašlih beloruskih birača.\nDoduše, sami rezultati ne odudaraju preterano od prethodnih izbornih ciklusa kada je Aleksandar Lukašenko osvajao i preko 80% glasova uz istu toliku, ili čak i višu izlaznost beloruskih birača (koja je formalno najviša na kontinentu, izuzimajući par zemalja u kojima je glasanje obavezno).\nNovina nije ni da su sprovedeni izbori ocenjeni kao nedovoljno demokratski od niza međunarodnih aktera.\nIpak, ono što čini ove izbore različitim jeste politička reakcija Belorusa: organizovani su najveći protesti protiv vlasti od završetka Hladnog rata, i uspostavljen Koordinacioni savet, kao vrsta paralelne vlade sastavljene od opozicionih lidera koji tvrde da su istinski pobednici izbora.\nPo ugledu na zaoštrenu situaciju u Ukrajini pre nekoliko godina, pažnja međunarodne javnosti usmerena je na dva spoljna aktera: Rusiju, koja je priznala i čestitala predsednički reizbor Lukašenku, i Evropsku uniju, koja je odbila da prihvati rezultate kao legitimne.\nDr Miloš Petrović je i autor knjige “Nastanak ukrajinske krize: od političke iluzije Evropske unije do bitke za postsovjetsku Evropu“.\nNepoverenje i nerazumevanje između dve sile godinama komplikuje ne samo nastojanja da se aktivnije angažuju na obnovi ukrajinske celovitosti, već i da pronađu najmanji zajednički sadržilac buduće saradnje u istočnoevropskom prostoru.\nRusiji Belorusija predstavlja ne samo jednog od najbližeg partnera u postsovjetskim geopolitičkim inicijativama, već i drugu konstituentu konfederalnog Saveza Rusije i Belorusije.\nS druge strane, Evropska unija Belorusiju želi da bliže poveže sa svojom privredom i političkim sistemom putem dublje integracije kroz Istočno partnerstvo, koje je uspostavila pre desetak godina kao neku vrstu alternative politici proširenja za taj prostor.\nZa razliku od ukrajinskih suseda, beloruske vlasti i dalje odolevaju da se u potpunosti politički, ekonomski i bezbednosno poravnaju sa bilo kojim od navedenih suseda, argumentujući to potrebom za vođenjem “suverene politike”. Ipak, imajući u vidu aktuelnu situaciju, takva logika mogla bi da bude okončana i usled međunarodnih, kao i usled unutrašnjih pritisaka.\nOno što upada u oči u poređenju sa prvom polovinom decenije jeste značajno drugačije i taktičnije političko ophođenje Evropske unije.\nPremda rezultate predsedničkih izbora ne priznaje, prema objašnjenju Visokog predstavnika za spoljnu politiku i bezbednost Žozepa Borela “Evropska unija nema nameru da pretvara Belorusiju u drugu Ukrajinu“.\nVP Borel problem ne vidi u “izboru između Rusije i Evrope, već u postizanju slobode i demokratije, koje su glavne vrednosti Evropske unije”. Ipak, s druge strane, VP naglašava da je u Ukrajini postojao “geopolitički aspekt” i da se beloruski slučaj ne treba porediti sa ukrajinskim. Ovakve izjave evropskog šefa diplomatije predstavljaju značajan otklon od prethodnih odluka evropskih institucija koje su svojim neopreznim mešanjem u značajnoj meri doprinele nepovoljnom toku ukrajinske krize. I ne samo to: Evropska unija, kako navodi, u kontaktu je s ruskom stranom “kako ne bi došlo do nesporazuma“.\nProtesti u beloruskim gradovima nesporno predstavljaju jedno od najvećih iskušenja za održavanje aktuelnog režima; čak je i sam A. Lukašenko sugerisao mogućnost raspisivanja novih izbora pod uslovom da se prethodno dogovore ustavne promene.\nPremda “Belorusija nije Ukrajina“, obe zemlje se nalaze u središtu istočnoevropskog prostora u kojem uticaj nastoje da konsoliduju i Rusija i EU.\nDok dalji razvoj unutrašnje političke situacije nije izvestan u trenutku pisanja ovog teksta, međunarodni kontekst deluje nešto manje nepredvidivo nego pre nekoliko dana.\nZa razliku od ukrajinske krize, u slučaju beloruskih predsedničkih izbora deluje da postoji kanal komunikacije između svih zainteresovanih aktera. Uprkos nepoverenju i različitim interesima, kao rezultat naučenog u Ukrajini, deluje da su strane spremne da barem nominalno saslušaju drugačije perspektive i time umanje mogućnost nepažljive provokacije i eskaliranja sukoba.\nČinjenica da u ovom trenutku niko ne želi novu Ukrajinu može se pokazati povoljnom ne samo za prevazilaženje beloruskog političkog problema, već i deeskalaciju aktuelnog geopolitičkog neprijateljstva između Rusije i Evropske unije.\nPrethodno Izbori u Crnoj Gori obojeni sporom oko nacionalnog i verskog identiteta\nSledeće Evropska komisija potpisala prvi ugovor o kupovini vakcine protiv koronavirusa\nSolidarnost Srpskog PEN centra sa kolegama i građanima Belorusije\nBeograd, 19. avgust 2020. – Povodom dramatičnih događaja u Belorusiji, Srpski PEN ce…\nTop Tags Civilno društvo Evropska komisija vladavina prava Vlada Republike Srbije mladi evropske integracije lokalna samouprava konkurs Društvo istraživanje ljudska prava mediji OCD Srbija i Evropska unija Evropska unija


Programsko angažovanje za 560 nezaposlenih – Radio Tivat\nProgramsko angažovanje za 560 nezaposlenih\nZavod za zapošljavanje Crne Gore realizovaće još dva programa „Osposobljavanje za samostalan rad“ i „Osposobljavanje za rad kod poslodavca“ u cilju povećanja zapošljivosti srednjoškolaca sa evidencije Zavoda, odlučio je UO Zavoda, na sjednici kojom je predsjedavala Hadži Vesna Vujošević.\n„Zavod će zaključiti ugovore sa 112 izabranih izvođača i započeti sprovođenje dva programa, za 560 nezaposlenih lica iz evidencije Zavoda. Za finansiranje ovih programa Upravni odbor Zavoda odobrio je ukupno 1.377.264 eura, odnosno 688.632 eura, po programu“, istakli su u saopštenju ZZZCG.\n„Program ‘Osposobljavanje za samostalan rad’ ima za cilj povećanje zapošljivosti i zaposlenosti 280 nezaposlenih lica III i IV nivoa obrazovanja, bez radnog iskustva u području rada stečene kvalifikacije nivoa obrazovanja. Istovremeno, drugi Program ‘Osposobljavanje za rad kod poslodavca’ doprinijeće povećanju zapošljivosti i zaposlenosti 280 nezaposlenih lica čija znanja, vještine i kompetencije nijesu dovoljne za obavljanje poslova određenih radnih mjesta. Mjesečno učešće Zavoda u finansiranju ovih programa osposobljavanja je 409,90 eura, po učesniku programa“, dodaju u saopštenju.\n„Očekivanja su da će oba programa učesnicima omogućiti sticanje znanja, vještina i kompetencija potrebnih za samostalno obavljanje poslova u stečenom nivou obrazovanja te da će poslodavci određeni broj angažovanih lica zadržati i po isteku programa“, zaključili su u saopštenju.\nZa učenike viših razreda online nastava


PROGRAM za datum :: 15/02/2016 Klikni ovde za kompletan program\nPonedeljak, 15/02/2016, 12 : 08 - 18/02/2016\nRad u javnosti - AiR Bartaku\nPonedeljak, 15/02/2016, 19 : 00\nDelikatesni ponedeljak 1001 arapska reč\nU susret proslavi 13 godina Vikipedije na srpskom jeziku, Vikimedija Srbije će 15. februara proslaviti i tri godine projekta “1001 arapska reč”. Projekat predstavlja slobodan onlajn arapsko-srpski rečnik kreiran od strane volontera sa Filološkog fakulteta.\nCiljevi projekta su razvijanje rečnika koji svako može da koristi u svom učenju i informisanju, povećanje brojnosti i kvaliteta fonda arapskih reči na Vikirečniku na srpskom jeziku i jačanje i proširenje zajednice zainteresovane za arapski jezik. Ovim projektom studentima je omogućeno interaktivno učenje ovog jezika kroz razvijanje onlajn rečnika na Vikirečniku, čiji je razvoj zapažen u Vikimedijanskoj zajednici.\nOvom prilikom Vikimedija Srbije organizovaće “Delikatesni ponedeljak” u Kulturnom Centru Grad 15. februara od 19 časova. Posetioci će imati priliku da probaju specijalitete arapske kuhinje koje će spremiti kuvari iz Libije.\nDogađaj će biti upotpunjen orijentalnim plesom umetnice Marinele Elpide, koja će plesati arapski nacionalni folklor.\nSav prihod skupljen na Delikatesnom ponedeljku biće uplaćen za pomoć izbeglicama.


Dve bronze od početka godine za mlade rukometaše iz Borče - www.lobi-info.rs\nMarija K. 29. januara 2019., 13:55 5.8k Views 1 Komentar\nMladi rukometaši sa leve obale doneli su već na samom početku ove godine prve medalje i pehare u Sportsko rukometno udruženje Arena iz Borče.\nDečaci rođeni 2006/2007 godine, kao najstarija grupa, na svom prvom zvaničnom takmičenju u organizaciji Rukometnog saveza Beograda, osvojili su bronzu. Ovaj uspeh bio je i prvi trofej rukometnog udruženja Arena. A svoj uspeh ponovili su i na „Svetosavskom turniru“ u Obrenuvcu osvajanjem još jedne bronze.\nOsim ove ekipe, na ovogodišnjem „Svetosavskom turniru“ u Obrenovcu, učestvovale su još dve ekipe Arene i to dečaci godišta 2008/2009 i ekipa devojčica rođenih 2008/2009. Posle dva dana igranja rukometa i lepog druženja u Obrenovcu, ove dve ekipe osvojile su peta mesta na turniru.\nMladi Miloš Živković na krilima cele ekipe je proglašen za najbolje desno krilo na „Svetosavskom turniru“ u Obrenovcu.\nSrećni što smo uspeli da na levoj obali postavimo čvrst temelj za rukomet kad su u pitanju naši najmlađi, ali nas to i obavezuje da nastavimo u smeru postizanja što boljih dostignuća kod mladih sportista, u moralnom i vaspitnom aspektu pre svega. – kažu u Areni\nIza ovakvog uspeha i rada mališana sa leve obale, stoji tim trenera: Popović Petar, Tačić Aleksandra i Radulović Slaviša, a uskoro će im se pridružiti i Buhač Barbara. Važno je napomenuti da su ovo sve školovani sportski treneri i budući sportski stručnjaci po opredeljenju i obrazovanju.\nKako dodaju treneri Arene, veliku podršku imaju i u predsetniku Stevanu Stavnoviću, poznatom sportskom komentatoru. Podršku pružaju i još mnogi prijatelji kluba, bivši i sadašnji reprezentativci Srbije.\nKako dodaju u Areni, i sa roditeljima mladih sportista imaju zajedništvo koje kroz rukomet čini izbor za zdrav način života.\nPrethodna objava PKB Vodovod: Ni jedna analiza nije pokazala da je voda neispravna\nSledeća objava Šta kada zbog udarne rupe oštetite svoje vozilo?\n30. januara 2019. at 03:34 Copy Link of a Comment\nSvaka čast deco!!! Svaka čast treneri!!!


Tedros: Pristup vakcinama "prvo ja" neće pobediti kovid\nTedros: Pristup vakcinama „prvo ja“ neće pobediti kovid\nTanjug 5. marta 2021. 16:59\nLONDON – Generalni direktor Svetske zdravstvene organizacije (SZO) Tedros Adhanom Gebrejesus upozorio je zemlje da napuste pristup „prvo ja“ prema vakcinama protiv korona virusa.\nOd 225 miliona doza vakcina koje su do sada upotrebljene, velika većina je stigla u bogate zemlje i zemlje proizvođače vakcina, dok većina država sa niskim i srednjim prihodima „gleda i čeka“, naveo je Tedros u autorskom članku objavljenom za britanski dnevnik Gardijan.\nPristup „prvo ja“ mogao bi da posluži kratkoročnim političkim interesima, ali će dovesti do dugotrajnijeg oporavka, naveo je on.\n„Moram da budem otvoren: svet je na ivici katastrofalnog moralnog neuspeha, a cena ovog neuspeha biće plaćena životima i sredstvima za život u najsiromašnijim zemljama sveta“, rekao je Tedros govoreći u sedištu SZO u Ženevi 18. januara.\n„Na nama je da ispišemo budućnost. Neka nas ne sputava politika, uobičajeno poslovanje ili oni koji kažu da ne možemo“, napisao je Tedros u autorskom tekstu za Gardijan, te dodao da svet treba da bude siguran da nijedna zemlja nije zaboravljena.


Banjički bazeni ponovo vlasništvo Voždovca - Bizlife.rs\n18:36 Beograd, 26/03/2018\n„Partizan nikad nije bio vlasnik bazena na Banjici. Opština Voždovac je prekinula trend otimanja imovine i vratila građanima jedini bazen u gradu Beogradu koji im je bespravno bio oduzet“, rekao je predsednik opštine Aleksandar Savić.\nOn je istakao da je „Banjica“ u veoma lošem stanju, da u centar nije ulagano decenijama, da temperatura vode i grajanje ne zadovoljavaju postavljene standarde. „Opština je već uradila projektnu dokumentaciju za rekonstrukciju“, rekao je Savić.\nsport partizan bazen opstina vozdovac banjica


Dodik: Ostavka Haradinaja farsa i osnova za dodatni pritisak na Vučića\nVesti Autor:Beta19. jul. 201920:31 > 20:33\nPredsedavajući Predsedništva Bosne i Hercegovine Milorad Dodik izjavio je da mu današnja ostavka premijera Kosova Ramuša Haradinaja "liči na farsu" koja bi trebalo da bude osnova za "dodatni pritisak na Srbiju i predsednika Aleksandara Vučića".\nDodik je za „Dnevnik“ Radio-Televizije Srbije podsetio da Haradinaju nije presuđeno u haškom Tribunalu, a sada je „pozvan na nešto što bi trebalo da bude slično“.\nRamuš Haradinaj podneo neopozivu ostavku jer je pozvan u Hag kao osumnjičeni\nVučić o ostavci Haradinaja tek nakon razgovora sa Dodikom\nTači: Poštujem odluku Haradinaja, još nekoliko čelnika OVK pozvano u Hag\nDodik je izjavio da je Vučiću rekao da „svi zajedno ovome treba da posvetimo više pažnje“ i da narod, pogotovo u Republici Srpskoj, očekuje da se „kosovsko rešenje postavi kao svesrspko“.\nPo njegovim rečima, ne može rešenje da bude da jedan narod ima sva prava na štetu države Srbije, a da jedan deo naroda, kao što je u Republici Srpskoj, „mora da ćuti i trpi torturu međunarodnog faktora“.\nOn je rekao da oko Vučića treba da se okupe svi poliički, nacionalni i državni faktori u Srbiji.\n„Međunarodna zajednica će po ustaljenom običaju reći tu morate i vi nešto da učinite“, rekao je Dodik.\nOn je ocenio da je Vučić „tvrd pregovrač“ i da neće ništa učiniti na uštrb srpskih nacionalnih interesa.\n„Mora se težiti kompromisu, ali on mora biti opšteprihvatljiv“, rekao je Dodik.\nPovodom ostavke Haradinaja, ranije večeras se Dodik u Beogradu sastao s Vučićem i njegovim saradnicima. Beogradski mediji preneli su da bi Vućić sutra trebalo da iznese stav o ostavci premijera Kosova.\nHaradinaj je ostavku podneo pošto je dobio poziv da u svojstvu osumnjičenog bude ispitan pred Specijalnim sudom za zločine OVK.\nAleksandar VučićKosovoMilorad DodikostavkaRamuš Haradinaj


Nakon nesreće u Kozarcu osumnjičeni se krio u Laktašima - MojPrijedor.com - Portal Grada Prijedora - Prijedor Vijesti\nDruštvo, Hronika, Život\nNakon nesreće u Kozarcu osumnjičeni se krio u Laktašima\nPosted by mojprijedor on 15 Juna, 2021\nSMANJITE GAS, POVEĆAJTE OPREZNOST\nVIDEO: Sudbin Musić: Mi povratnici smo najveće patriote! Nikada neću napustiti BiH i rodnu grudu!\nNikola Đurđević (25) iz Prijedora, nakon što je automobilom usmrtio dječaka u Kozarcu, pobjegao je i sakrio se na području Laktaša, ali je pronađen i uhapšen.\nPolicijskoj upravi Prijedor su potvrdili da je uhapšen N. Đ. zbog postojanja osnova sumnje da je noćas oko 00.50 časova, učestvovao u saobraćajnoj nezgodi, u kojoj je maloljetni pješak smrtno stradao, a osumnjičeni se vozilom udaljio sa lica mjesta.\n– Operativnim radom na terenu policijski službenici su identifikovali i uhapsili N.Đ. iz Prijedora, koje je nakon saobraćajne nezgode „audijem“ pobjegao sa lica mjesta. Vozilo osumnjičenog pronađeno je na području opštine Laktaši – rekli su u policiji.\nO svemu je obaviješten dežurni tužilac Okružnog javnog tužilaštva Prijedor, uz čiju saglasnost policijski službenici preduzimaju potrebne mjere i radnje na kompletiranju i dokumentovanju predmeta te podnošenju izvještaja protiv lica N.Đ..\nPolicijska uprava Prijedor još jednom apeluje da svi učesnici u saobraćaju poštuju saobraćajna pravila i propise, vožnju prilagode uslovima i stanju na putu, te da odgovornim ponašanjem zaštite sebe i druge učesnike u saobraćaju.\nU saobraćajnoj nesreći život je izgubio 15 godišnji Bahonjic Almedin.


Oslobađajuća presuda za deportaciju\nFotografije deportovanih muslimana\nDevetorica pripadnika MUP-a Crne Gore, zbog nedostatka dokaza, oslobođeni su od optužbe za nezakonito preseljenje, odnosno deportaciju muslimana, građana BiH vlastima Republike Srpske u maju 1992. godine, odlučilo je specijalno vijeće sudije Milenke Žižić u Višem sudu u Podgorici.\nU obrazloženju oslobađajuće presude, sudija Milenka Žižić je kazala da su okrivljeni postupali po naredbi telegramu tadašnjeg ministra MUP-a Crne Gore Pavla Bulatovića, da su priveli građane BIH, te da su to svakodnevne dužnosti.\n"To što su predali vlastima Republike Srpske građane BiH to je bilo nezakonito. Međutim, optuženi kao pripadnici MUP-a Crne Gore nisu bili pripadnici oružanih snaga SRJ, te se njihova djelatnost ne može prihvatiti kao da su kršili pravila međunarodnog prava" kazala je između ostalog sudija Žižić.\nNakon što je u sudnici Višeg suda okončano izricanje i obrazloženje presude, rodbina optuženih je odluku propratila velikim aplauzom. Prema optužnici Lidije Vukčević, zamjenika specijalnog tužioca, Bojović, Marković, Radunović, Bakrač, Stojović, Ivanović, Šljivančanin, Bujić i Glenđža, izvršili su krivično djelo ratni zločin protiv civilnog stanovništva. Advokati optuženih kazali su da su očekivali oslobađajuću presudu, jer je optužnica, kako su naveli, bila zasnovana na pretpostavkama i bez čvrstih dokaza.\n‘’Mislim da je pravosuđe ovom presudom položilo ispit i pokazalo da je nezavisno i samostalno. U svakom slučaju, zadovoljni smo presudom’’, kazao je advokat Miladin Adžić. On je ponovio da MUP Crne Gore nije bio strana u sukobu u BIH i samim tim njegovi pripadnici ne mogu biti izvršioci krivičnog djela ratni zločin, već eventualno nekog drugog, ali je zbog protoka vremena zastupila zastarjelost krivičnog gonjenja.\nUdruženje porodica deportovanih bosansko-hercegovačkih civila ogorčeno je presudom Višeg suda, a predstavnica tog udruženja Jasenka Perović je kazala da su porodice deportovanih sa "nadom i neizvesnošću" čekale odluku suda, uvjerene da "će pravda biti zadovoljena". Nevladine organizacije, pojedine političke partije i ugledni pojedinci saglasni su u ocjeni da Crna Gora nije spremna da se suoči sa zločinima iz svoje bliske prošlosti.\n‘’Ako oslobađajuća presuda optuženim za deportaciju postane pravosnažna zbog toga što se zločin deportacije ne može smatrati ratnim zločinom, i pored zvaničnog priznanja učešća države u ratnom sukobu, biće to nepopravljiv udarac protiv Crne Gore kao pravne države, ocijenila je Akcija za ljudska prava.\nIzvršni direktor Akcije za ljudska prava Tea Gorjanc Prelević kazala je da odluka crnogorskog prvostepenog suda nije u skladu sa međunarodnim humanitarnim pravom koje je obavezivalo Saveznu Republiku Jugoslaviju (SRJ) u vrijeme izvršenja zločina deportacije izbjeglica krajem maja 1992. godine, kao ni krivičnim zakonom koji je tada bio na snazi, a kojim je propisano značenje ratnog zločina protiv civilnog stanovništva.\nOslobađajućom presudom optuženima za deportaciju ne zavrašava se proces istrage o deportaciji muslimana iz Crne Gore, smatraju u Savjetu Muslimana Crne Gore. U Savjetu Muslimana, prema riječima njegovog predsjednika Sabrije Vulića, vjeruju da će državni organi nastaviti sa istragom i suđenjima u tom zločinu.\nOslobađajuća presuda optuženima za deportaciju potvrda je da je crnogorsko sudstvo u rukama ideologa ratovanja za mir i da je pod kontrolom naredbodavaca svih zločina iz devedesetih, ocijenio je poslanik Pokreta za promjene Koča Pavlović. Crnogorsko sudstvo je ozbiljno dovelo u pitanje svoj kredibilitet oslobođajućom presudom u slučaju deportacije bosansko-hercegovačkih izbjeglica iz Crne Gore, ocijenila je danas Bošnjačka stranka.\nForum Bošnjaka - Muslimana Crne Gore očekivao je proširenje optužnice a ne oslobađajuću presudu za deportaciju bosansko hercegovačkih izbjeglica, saopšteno je iz Foruma. ‘’Oslobađajuća presuda težak je šamar, prvenstveno Tužilaštvu ali i svim ljudima koji su očekivali personalizaciju odgovornosti za zločin koji je učinjen, ali i dalje ostaje da se ne zna ko ga je počinio’’, navodi se u saopštenju Foruma.